Walau proses pembuatan bika ambon tabilang agak payah, tapi bahan baku pambuek makanan ko sabananyo sederhana dan mudah didapek. Bahan yang paralo disiapkan hanyo tapuang sagu, tapuang terigu, aia karambia, ragi, santan, talua, gulo pasia jo vanili. Kalau nio raso yang babeda, bisa ditambahkan esktrak paraso di dalamnyo. Bika ambon dibuek jo marabuih santan jo limau puruik dan ditambahkan daun pandan. Pas santan alah dingin, masuakan bahan-bahan kayak talua, terigu, gulo sudah tu dikacau sampai nyo merata. Selanjutnyo adonan tadi didiamkan babarapo jam sampai mengendap. Lapeh tu masuakan adonan tadi ka oven jo api sadang dan tunggu sampai tue tu masak dengan sempurna.


Liburan panjang bisa wak manfaaikan untuak liburan ka lua nagari basamo kawan-kawan. Untuak nan nio liburan basamo kawan ka lua nagari jan lupo untuak manguruih visa. Kalau ndak ado visa ko, bisa-bisa ndak jadi liburan wak. Nan patamo nan harus dilakuan adolah mancari informasi tentang syarat visa nan harus dipanuahi. Informasi iko dapek dicaliak diwebsite resmi kedutaan atau konsulat negara tujuan. Nan kaduo siapan dokumen sesuai jo persyaratan. Kalau alah langkok, pai ka kedutaan atau konsulat negara tujuan untuak mangajuan permohonan visa. Kalau alah sasuia syarat dan prosedurnyo, tunggu hasil pemeriksaan visa oleh petugas, tungu-tunggu agak bara hari. Kalau alah ditarimo, wak bisa maambiak vis wak ka kedutaan atau mintak dikirim lewaik pos.


Pertandiangan olahraga nan biaso diadokan katiko hari-hari libur atau hari-hari gadang nasional manjadi acara nan ditunggu. Parsiapan nan dilakukan dek satiok instasi diparsiapan sacara matang jauah-jauah hari. Partandiangan bulu tangkis, lari jauah sampai sepak bola nan panontonnyo rami sampai padek isi stadium. Hadiah nan akan di dapek an untuak juaranyo indak lo manangguan do, mulai dari barang-barang elektronik sampai piti alah siap disadiokan dek pamarintah. Samangek urang ka batandiang samo angeknyo samo panonton nan alah ambiak tampek duduak nan sero. Kalau ado patandiangan yang mamulai jo cabang olahraga ko sadang urang manyambuik antusiasnyo. Kapandaian bamain, seronyo mangaja tiok nilai  dan raso sportifitas nan tumbuah di satiok pamainan.


Salamo adi ditto dan dani ko bali starbucks ko tadi, mereka mancuban jenis menu yang babeda satiok harinyo. Diantaro banyaknyo yang alah mereka cuboan mereka paling suko menu yang namonyo Caramel Macciato. Takahnyo indak mereka se yang suko do sobok danga danga iko menu terlaris disitu.minuman ko cocok untuak urang yang suko kopi tapi ndk suko yang paik paik bana. Minuman ko cocok diminum pas ujan ataupun pas paneh. Caramel Macciato adolah kombinasi sirup vanilla, espresso, jo caramel. Rasonyo pas bana dilidah indak talalu paik tapi indak manih bana. Tapi adi labiah suko kalau kopi yang ciek ko datambahan ciek papaduan sirup lai, yaitu sirup raspberry, jadilah raspberry caramel macciato.


Teknologi alat pancuci kain bakambang jo babarpo tahapan yaitu dimulai jo ditamukan masin nan tabuek dari kayu tatapi indak batahn lamo karano banyak kandalanyo, salanjuiknyo dibueklah masin nan tabuek dari bahan logam supayo dapek manyalokan api dari bawah masin sahinggo dapek mangangek an aia salamo proses pancucian balangsuang. Manfaat mancuci masin yaitu mancuci labiah banyak baju dibandiangkan jo mancuci sacaro manual. Masin cuci alah didesain dan dimodifikasi jo tampuangan nan labiah banyak pado masin panggiliang atau pambilehnyo. Jo kato lain, kito dapek mancuci baju jo kapasitas sasuai aturan masin cuci tasabuik dengan murah jo tanang. Salah satu alasan banyak ibu amak-amak rumah tanggo nio mampunyoi masin cuci adolah indak paralu takuik jo cuaco.


Iko adolah patamo kali Farhan pai ka Bukittinggi, Sumatera Barat. Inyo pai ka bukittinggi untuak liburan ka tampek kawan kuliah nyo nan dari Bukittinggi. Kawan Farhan langsuang maajak Farhan ka Jam Gadang. Jam Gadang ko tampek wisata nan paliang terkenal di Bukittinggi. Karano hari Minggu, Jam Gadang rami bana. Farhan di Jam Gadang bafoto-foto se untuak kenang-kenangan. Dari Jam Gadang inyo bajalan jo kawannyo ko ka Kebun Binatang Kinantan. Tampeknyo dakek bana jo Jam Gadang. Di sinan inyo pai mancaliak-caliak ado binatang apo se di kebun binatang tu. Samo jo Jam Gadang, kebun binatang ko pun rami dek urang nan pai raun.


Pertandingan olahraga nan indak dapek  ditonton sacaro langsuang ka Stadion namun dapek ditonton melalui tayangan televisi atau Melalui aplikasi video. baikut caro untuak manonton Piala Dunia nan tasedia di aplikasi video. Partamo, mamastikan bahwa akun video alah balangganan akan tayangan sepak bola Piala Dunia tasabuik. Satelah itu mameriksa jadwal partandingan sahinggo katiko permainan dimulai dapek ditonton dari awal. Ketigo,  mamastikan jaringan internet dalam keadaan nan stabil dan baik agar katiko manonton partandingan indak ngelag atau pun taputuih-putuih. Karano jiko hal iko tajadi mako akan sangek manyebalkan apolai katiko partandingan sangek manyebalkan apolai katiko partandingan sadang sengit-sengitnya. Satelah proses tasabuik dilakukan mako panayangan  partandingan Piala Dunia dapek ditonton.


Ciki-ciki manjadi makanan favorit untuak sado urang, dari nan ketek sampai nan gadang. Tapi makanan ringan ko ternyata berbahaya lo kalau dimakan balabiahan. Makanan ringan tamasuak ciki-ciki ko disabuik lo sebagai highly processed food nan artinyo makanan ko alah diolah sadamikin rupo sehingga dapek kehilangan gizi nyo. Salain itu dalam proses pangolahannyo makanan ko alah ditambuah garam, guli, dan lemak, serta zat aditif atau bahan tambahan pangan. Karno gizinyo beekurang, biasonyo ditambuahan lo liaj serat, vitamin, dan mineral buatan. Namun cemilan ko tatap se ndak bisa mangganti kebaikan gizi alami dari makanan segar.Ciki-ciki bisa manyababkan obesitas, diabetes, sakik jantuang, bahkan kamatian kalau konsumsi ciki-ciki balabiahan.


Alat musik tradisional di Indonesia harus dilestarikan. Banyak anak-anak mudo kini nan ndak tau jo alat-alat musik tradisional nan ado di Indonesia. Bahkan alat musik tradisional dari daerah meraka surang pun banyak nan ndak tau. Hal ko terjadi karano anak-anak mudo kini banyak nan ndak tertarik untuak mancaliak pertunjukkan-pertunjukkan nan bahubuangan jo acara kebudayaan. Padohal dalam acara nan sejenis ko lah mereka bisa manamukan alat-alat musik tradisional nan sangaik jarang ditemui di luaran sinan. Minat untuak mangunjuangi wisata-wisata sejarah dan kebudayaan saroman museum apolai. Mako dari itu, awak sebagai nan labiah mangarati dan labiah peduli dengan pelestarian budaya ko harus labiah aktif maajak nan mudo-mudo untuak labiah mancintoi budaya nyo surang.


Pantai kuta merupakan ikon wisata bali, indak ado urang yang datang ka bali tapi indak tau pantai kuta, Jadi pantai kuta adolah tampek wisata pantai yang berlokasi indak jauah dari bandara, pantai ko punyo garis pantai yang panjang dan melengkung. Manuruik ambo pantai kuta ko cocok bana jadi tampek yang pertamo saat awak datang ka bali, sebab sadoalah nyo ado di pantai kuta awak tinggal menikmati pemandangan pantai se sambil bajalan dipantai yang lueh. Awak dapek dengan mudah batamu tampek balanjo disitu, tampek makan, hotel, tampek oleh-oleh dan lain-lain yang ado di sekitar pantai kuta. Buktinyo satiok hati pantai kuta tu pasti ramai pengunjung. Pantai kuta juo diberi julukan 'pantai matahari terbenam' yang menawarkan pengalaman bermain selancar yang bagus untuak pamula.


Patang ko ambo caliak salah satu insta story selebgram tanamo. Namonyo Fitria Rasyidi. Nyo mambagikan kapado paikuik nyo di instagram ba a caro manyimpan danan daruraik nan ndak ribet versi nyo. Jadi nyo bali nyo celeangan sakitar 4 buah dan nyo agiah namo sasuai dengan paruntuak an dana tu. Ado nan nyo agaih namo rumah, pendidikan anak, kendaraan, dan dana pensiun. Nyo pun manjalehan basonyo satiok hari nyo nyo hanyo manyisiahan pitih nyo dengan jumlah nan ndak gadangm yaitu hanyo 0 di tiok celeangan. Nyo pun manyabuik untuak nominal nyo tu sasuai an se jo pendapatan awak. Nan paliang penting tu adolah kekonsistensiannyo.


Belakangan iko banyak padusi nan alah mulai mancubo untuak mamasak surang. Apolai kini banyak referensi nan dapek dicari di babagai sumber contohnyo buku,internet atau aplikasi. Informasi mangenai caro mamasak nan sadarhano dapek dicari di aplikasi contohnyo You Tube. Dicaliak dari pengguna atau pengikut chanel khusus mamasak di aplikasi iko dapek disimpulan bahwa kini makin banyak urang nan alah mancubo mancari resep baru untuak mangembangan keahlian mamasaknyo. Resep-resep nan dibagian dapek maningkekan keinginan seseorang untuak mancubo karna inyo alah tau prosedur mamasak makanan. Resep makanan sederhana dapek mambuek pemula tatarik untuak mamasak. Mamasak kini alah manjadi tren apolai samanjak ado covid nan mambuek banyak urang mancubo banyak aktivitas di rumah.


Karajo kantoran, biasonyo uarang nan mandanga iko akan mambayangan karajo nan administrative, manajerial dan professional. Tapi kini samakin bakambangnyo zaman, ilmu pangetahuan sarato teknologi. IT kini jadi bagian pantiang dalam sabuah usaho. Hal iko paralu untuak mamanuhi kabutuahan informasi untuak kamajuan parusahaan. Ado banyak kalabiahan dari karajo kantoran diantaronyo fasilitas karajo biasonyo disadiokan lengkap dek parusahan untuak manunjang karajo nan labiah baik. Salain itu karajo di kantua punyo tingkek kadisiplinan nan labiah sahinggo awak bisa labiah talatiah taratur. Di kantua pulo awak bisa maasah skil professional karano biasonyo awak di tampekan sasuai jo pangalaman atau kamampuan awak. Saain itu karajo di kantua jugo maasah kamampuan awak untuak bakomunikasi untuak manjalin hubungan nan elok.


Belakangan ko, eksistensi kuliner seblak makin maningkek. Tampilan sirah menggoda jo sensasi padeh nan menggiurkan manarik minat masyarakat Indonesia untuak mancubonyo. Keberadaan seblak dapek dicaliak dari kadai-kadai panjua seblak nan gampang dicari. Ba’a kok indak, umumnyo lidah masyarakat Indonesia cocok jo makanan padeh, makin padeh makin banyak nan suko. Ado beberapa kandungan dalam seblak contohnyo zat yang ado didalam lado nan dapek mahilangan stress dek efek kejut dalam lidah sahinggo tubuh dapek manghasilan hormon. Seblak indak ka babahayo untuak tubuh jiko dikonsumsi dalam kadar nan seimbang atau sacukuiknyo. Selain itu, pola makan sehat penting bana untuak dilakuan dalam kahidupan sahari-harinyo.


Kalau ka Jam Gadang di Bukiktinggi, akan sobok panjua karupuak kuah di sinan. Karupuak kuah ko kadang disabuik karupuak leak atau ado lo nan manyabuiknyo karupuak mie. Disabuik karupuak leak karno wakatu makannyo biasonyo baleak-leak, disabuik karupuak mie karno diateh karupuaknyo diagiah mie bihun, sadangkan disabuik karupuak kuah dek karupuaknyo diagiah kuah lo. Jadi karupuak kuah ko bantuaknyo macam karupuak nan diagiah kuah abih itu diagiah mie bihun. Karupuak nan dipakai biasonyo karupuak nan tabuek dari singkong. Kuahnyo ado duo jenis ado nan bantuak kuah sate padang, ado lo nan pakai kuah kacang. Rasonyo tantu lamak, cuman makannyo agak payah dek mudak baleak-leak.


Kawan-kawan ambo yang di dakek rumah kalau lah hari libur, biasonyo mangajak ambo untuak bamain di sekitaran rumah. Macam-macam yang suko kami mainkan ado lompek tali kadang tu, kadang main petak umpet, kadang main pasia, kalereang, ataupun main masak-masak an. Kalau nan padusi suko bana kalau main masak-masak waktu ketek. Masak-masak an kami ko yo bana bantuak urang yang lagi masak. Alek yang kami pakai tabuek dari bakeh minuman kaleng, bayangan se ado bakek kaleng yang dipotong itu anggap se panci nyo dan ado juo api untuak masaknyo paki kayu ketek-ketek dan di iduiak api, pokoknyo barang yang kami pakai ketek-ketek dan yobana bisa di masak batua soalnyo pakai alek yang bisa di latak an di api. Waktu kami masak aia di bakeh kaleng tu yobana bisa malagak aia nyo.


Satalah stasiun TV CNN manasbiahan randang sabagai makanan paliang lamak di dunia pada tahun 2017 dan satalah paristiwa malaisya mangecekan kalau randang barasal dari malaisyia, stasiun TV Nasional NatGeo mulai mabukak mato awak tantang art lain dari randang. Randang ndak Cuma sabateh masakan ado carito lain di baliak randang disiko randang disajian dalam konteks budaya. Randang mangecekan tantang pantiangnyo proses untuak mandapekan yang paliang ancak. Mulai dari mancari bahan, mangolah, maidangan bahkan sampai caro makan jadi bagian rangkaian ko. Banyak makna yang takanduang didalam randang, karano itu marilah samo samo kito baraja mambuek randang dan kito wariskan budaya randang yang alah turun temurun ko.


Pado tahun 1558 saurang ilmuan Italia Giambattista della Porta mambuek sabuah kotak nan mambantu palukis manangkok bayangan gambar. Pado tahun 1611 Johannes Kappler mambuek desain kamera portable nan dibuek sarupo sabuah tenda, dan akhirnyo mambari namo alat tasabuik sabuah namo tanamo hingga kini: camera obscura. Kadaan dalam tenda tasabuik sabana galok kacuali saketek cahayo nan ditangkok dek lensa, nan mambantuak gambar kadaan lua tenda di ateh salemba karateh. Kamera obscura marupokan sabuah alat nan tabuek dari ruang galok atau kotak, nan dapek mamantulkan cahayo malalui panggunoan duo buah lensa konveks kamudian manampek an gambar objek eksternal tasabuik pado karateh/film, film tasabuik dilatak an pado pusekfokus dari lensa tasabuik.


Dari kawanTK sampai kawan kuliah kawan sajati nan ndak taganti tu yo kawan di SMA. Sarupo ambo nan punyo kawan dakek di masang-masiang tingkek pun marasokan hal itu. Kawan dakek ambo waktu TK lah ndak tau keberadaannyo lai do. Nan SMP lai punyo group Whatsapp tapi bantuak ndak baurang. Ndak pernah ado pasan masuak kalau ndak ambo nan mamulai. Kawan kuliah apo lai. Lah sibuk jo kehidupannyo masiang-masiang. Babeda bana jo kawan SMA. Group whatsapp selalu rami. Perasaan satu samo lain tu emang lah bantuak dunsanak bana. Hal-hal nan ndak penting bisa se di bahas kalau lah jo urang-urang tu. Pokoknyo walaupun lah jarang basuo komunikasi kami masih lancar salancar-lancarnyo.


Kalau dulu urang mandanga radio yo sabana dari radio. Mandanga musik atau mandanga siaran-siaran radio nan lain harus hiduik an radio. Kalu zaman yang alah samakin maju ko urang bisa mambuak radio dari Hp. Sampai kini pun sabananyo radio ko masiah eksis juo walaupun alah ado internet yang bisa mambukak aplikasi lain. Contohnyo ambo nan suko mandanga radio, pandapek ambo katiko mandanga radio di hp tu mambuek ambo baraja mandangaan urang dan banyak kosa kato nan ambo dapek. Kareno di radio ko urang mangecek sabana bantuak sedang bainteraksi jo urang lain, padohal inyo mambaok pandanga tanpa tacaliak langsuang jadi dari suaro se nyo.


Bandar Djakarta Ancol adolah salah satu restoran seafood nan buka di Jakarta. Bandar Djakarta Ancol selalu rami tiok harinyo tarutamo katiko hari libur. Hal nan wajar manuruik ambo karano Bandar Djakarta Ancol buka di tampek nan strategis. Alasan baa kok Bandar Djakarta Ancol selalu rami adolah karano salain manawarkan makanan seafood, Bandar Djakarta Ancol pun manawarkan pemandangan nan cukuik rancak. Bandar Djakarta Ancol barado sangaik dakek dengan pantai ancol sahinggo katiko makan di sinan kito bisa manikmati kaindahan lauik. Salain itu posisinyo nan dakek jo tampek wisata manjadi alasan baa kok restoran seafood iko selalu rami. Namun, salain manawarkan pemandangan nan rancak makanan nan dijua di Bandar Djakarta Ancol pun mampunyoi raso nan lamak. Jadi ambo raso wajar kalau restoran seafood iko selalu rami satiok harinyo.


Nan suko nonton drama korea pasti tau bana jo makanan khas korea yaitu kimchi. Kimchi tabuek dari sayuran nan difermentasi manggunoan pasta lado. Urang korea makan kimchi sabagai makanan sampiangan atau biaso dimakan jo makanan barek. Rasonyo asin, asam, dan padeh. Baun kimchi agak balain jadi ndak banyak nan suko jo makanan ko. Tapi karno makanan iko hasil fermentasi, kimchi manganduang banyak bakteri nan ancak untuak tubuh. Kimchi dipicayo jadi salah satu alasan dek a urang-urang korea tu badannyo langsiang-lansiang dan kuliknyo rancak. Untuak nan nio jadi sarancak oppa-oppa dan eoni-eoni korea buliah bana mancuboan makan kimchi ko tiok hari.


Jadi danga danga pizza hut alah resmi manganalan varian Limo Pizza yang panjangnyo satu meter. Limo Pizza ko tadapek 3 pan large pizza, yang total sakitar 36 potongan pizza babantuak kotak. Jadi dapek lah awak 12 potong pizza satiok variasi rasonyo. Karano mereka ko suko keju jadilah mereka request salah salu topng yaitu toping cheesy galore yaitu keju mozarela, string chees, parsley dan cream chees mayo. Jadilah pizza yang dipasan bertabur jo keju yang banyak. Untuak makan pizza sapanjang 1 meter ko adi ditto dan dani mambayia 229 ribu itu alah kanai pajak. Jadilah mereka batigo baiyua basamo samo untuak mangaluaan pitih sabanyak itu.


Karajo kareh adolah usaho nan bisa awak rasokan hasilnyo katiko pencapaian awak berhasil. Lagu daerah nan manggambarkan suasana dan kondisi mode ko di tuangkan dalam sabuah lagu namonyo Salendang Mayang. Salendang Mayang ko barasa dari Jambi, lagu daerah ko memang ado artinyo dalam kahiduik an sesorang. Contoh awak gambarkan se urang nan kini sadang bausaho untuak mancapaik keinginan nyo, ado juo nan mangaja cita-cita nyo, dan misal nyo urang nan bakarajo kareh untuak hiduik nyo. Labiah jaleh nyo lagu daerah banamo Salendang Mayang ko bermakna yang bak itu dalam tentang penggambaran karajo kareh seseorang. Urang nan tau arti dari lagu ko tantu mandalami dan taraso bana jo lagu ko.


Makanan kudok tangah malam biasonyo paliang dijauhan dek batino jam kini. Biaso batino indak nio barek badan naiak atau takuik beko bajarawek makonyo indak ancak baliak do. Tapi kenyataannyo yang paliang banyak untuak balanjo makanan kudok yo batino lo. Kok yo takuik barek badan naiak makanan kudok tu indak harus nan manih atau nan baminyak. Banyak makanan kudok nan cocok untuak salero batino bantuak bisa diganti buah atau pabanyak minum aia putiah. Labiah sehat dan indak bapangaruah buruak ka badan. Intinyo cari makanan kudok nan jauah dari namonyo nan banyak gulo. Kacang-kacangan dapek pulo manjadi alternatif makanan kudok mangisi paruik nan indak lapa-lapa bana.


Alat musik tradisional di Indonesia dangaik banyak dan baragam. Mulai dari bantuaknyo, bahannyo, dan caro mamainkan alat tradisional ko pun babeda-beda. Meski begitu, fungsi dari alat musik tradisional ko labiah kurang samo. Salah satu fungsi alat musik adolah sabagai sarana komunikasi sacaro massal. Contohnyo adolah katiko zaman dulu urang manandokan wakatu maghrib alah tibo katiko suaro bedug dibunyian. Selain itu, kalau awak di kampuang-kampuang kalau ado nan manokok kentongan dengan kareh dan tagageh berarti manandokan sedang ado pengumuman pantiang. Antah itu ado nan kemaliangan atau ado bencana. Alat musik sabagai sarana komunikasi sampai kini pun masih awak rasokan di sekitaran awak.


Push-up, pasti kawan-kawan indak asiang jo olahraga nan ciek ko. Olahraga push-up adolah olahraga nan banyak di lakuan dek urang nan sadang olahraga. Karano push-up indak mambutuahan alek khusuih dan indak paralu tampek khusuih tapi punyo banyak manfaat. Push-up bisa di karajoan di mano sajo asal tampeknyo data dan muek untuak tubuah kito. Push-up dilakuan jo posisi talungkuik tapi ditahan dek tangan jo jari kaki. Posisi ko ditahan dan digarikan ka ateh jo kabawah. Push-up ko ado janh padusi dan ado nan untuak laki-aki. Kalau nan tadi untuak laki-laki kalau nan untuak padusi bedanyo hanyo di panumpu kaki. Kalau laki-laki di tumpu jo ujung jari kalau padusi di tumpu dek lutuik. Push-up ko punyo manfaat untuak malatiah kakuatan otot langan awak.


Tigo hari nan lalu Jayden mangalami musibah nan mambueknyo inyo cukuik paniang. Laptop nan dipunyo dek Jayden mangalami karusakan satalah tasiram dek aia minumnyo surang. Hal itu manyababkan karajo Jayden manjadi barantakan. Karano indak nio karajonyo manumpuak, akhianyo Jayden mambali laptop baru iko. Jayden datang ka transmart untuak mambali laptop baru. Laptop nan dibali dek Jayden adolah laptop merek ASUS. Laptop ASUS nan dibali dek Jayden adolah laptop nan bajenis Vivobook 14 A416JA. Laptop iko mampunyoi spesifikasi nan cukuik tinggi. Untuak mambali laptop jenis iko, Jayden marogoh kantoang cukuik dalam. Hargo dari laptop ko adolah limo juta limo ratuih ribu rupiah.


Untuak kalian nan hobby masak ide jualan sambel homemade sacaro online ko bisa jadi piliahan yang pas. Kalau kalian caliak kini banyak macam samba nan urang suko dan dilatak an ka tampek yang indak lo gadang-gadang bana. Bantuak samba yang bisa awak jua tu tampek nyo dari jar kaco, samba nyo harus tacaliak padeh dan manggiurkan, samba nyo warno merah pakek, isian nyo banyak. Samba nan mode tu banyak di sukoi jo urang-urang jadi memang harus tacaliak lamak dan buek urang basalero untuak mambali dan makan samba buek an awak ko. Kalian bisa baraja mamasak untuak mambuek samba ko dan bisa di jua.


sendok ukur marupokan alat dapua nan penting untuak digunoan katiko mamasak. sendok pangukua ko urang manjuanyo satu set dari ukuran paliang gadang ka ukuran nan paliang ketek. untuk panggunoannyo adolah mamastian takaran ka dalam makanan sasuai jo resep dari makanan nan ka awak buek. sendok takar ko haragonyo murah dan sangaik mudah kito jumpai di toko parabotan. di toko online kaya tokopedia, shopee, jo blibli pun ado nan manjuanyo. haragonyo di kisaran 5 ribu sampai 20 ribu rupiah. sendok takar plastik ko bahannyo tabuek dari plastik nan tahan angek. jadi ibu ibu dirumah ndak paralu takuik kalau sendok ko bakal tabaka taupun maleleh. karano alah sasuai jo spesifikasi nan dibutuahan


Satiok ambo pulang karumah dari liburan semester pasti adiak ambo salalu minta dibaok an oleh-oleh dari siko. Bolu lapis talas Bogor namonyo, bolu lapis ko memang lamak bana. Bogor memang banyak bana urang nan manjua bolu lapis talas bogor karena manjadi oleh-oleh khas daerah situ juo. Katiko adiak ambo taragak, sedangkan ambo alun bisa pulang karumah. Adiak ambo ko mambuek surang jo resep yang ado di Internet. Patamo kocok talua jo pengembang dengan mixer sampai mangambang putiah, kaduo campua tapuang tarigu, siap tu latak an ka loyang yang adonan nyo alah dibagi duo warno putiah jo ungu, Tarakhir kukusan lai. Kue talas ubi ungu khas bogor bisa awak nikmati, walaupun mungkin akan babedo wakatu awak bali langsuang dari bogor.


Lisa saat iko barkeinginan untuak mambangun rumah di perkampungan  di ma letak kampungnyo tasabuik di daerah perbukitan. Karano daerah tasabuik cukuik sering takena bencana alam yaitu longsor Lisan mamutuihkan untuak mambangun rumah di tampek nan aman dan manghindari tampek nan bisa saja tajadi longsor. Selain itu katiko hari hujan Lisa akan mamutuihkan untuak manjauhi zona-zona nan sering bana manjadi longsor karano dapek mambahayakan nyawanyo. Dan juga Lisa mampersiapkan diri untuak manghadapi bencana alam lain jo mampelajari apo saja nan haruih dilakuan untuak  penanganan partamo katiko tajadi  bencana alam. Selain itu nan mampelajari bagaimana tindakan partamo untuak urang nan taluka sahinggo katiko tajadi bencana alam inyo dapek mamberikan penanganan partamo tasabuik agar kondisi korban indak manjadi semakin parah.


Ado ndak eh diantaro kalian nan mampunyoi alaik masak atau paralatan dapua nan diturunan sacaro turun temurun dari enek-buyuik-eneknyo buyuik? Nah, kabatulan di keluarga den ado. Ado sa set piriang nan ukurannyo dari nan gadang sampai nan ketek sagadang tadah, dan sa set galeh jo cangkianyo. Kecek amak den, set piriang jo galeh ko turun tamurun dari eneknyo buyuik, tibonyo pas di den itu alah tangan ka 6. Set piriang jo galeh ko tabuek dari keramik dan ado ukiaan di tapi-tapinyo. Karano iko tamasuak benda pusako di kaluarga den, Set piriang jo galeh iko indak untuak digunoan sahari-hari, tapi dikaluaan dan dipakai katiko acara penting keluarga.


Banyak urang nan ndak tau jo oleh-oleh khas daerah Papua. Mungkin dek jarang urang-urang sakitar awak nan pai bakunjuang ka daerah Papua kalau ndak ado urusan mandasak saroman perjalanan kerja atau sejenisnyo. Tapi walaupun baitu, masih ado juo urang nan tau jo oleh-oleh khas daerah papua, yaitu roti abon guluang. Biasonyo kalau nio bali sabagai buah tangan bisa awak bali di daerah Manokwari. Walaupun di daerah lain awak bisa manamukan roti abon guluang ko tapi rasonyo jauah babeda jo nan di Papua. Raso abonnyo ndak main-main. Bahan dasar atau adonannyo pun labiah asin dibandiang nan lain. Mungkin karano isian abon nyo nan taba dan banyak.


Duduaklah di bangku dan/atau bapegangan. Sasudah mambayia, carilah bangku ksosong dan duduak. Kalau indak ado, carilah tampek tagak nan indak mangganggu panumpang lain. Pastian dunsanak bapegang kuek pado pegangan nan disadioan supayo indak jatuah dan manyakik an diri atau urang lain di bus. Lansia, panyandang cacat, dan ibu hamil biasonyo diprioritasan untuak duduak di bangku bus nan barado di muko. Apobilo ado lansia atau panyandang cacat nan naiak bus samantaro dunsanak di bangku muko, tagaklah dan tawaran kursi dunsanak. Usahoan maminimalisan ruang nan dunsanak pakai. Bus acok kali padek dek amnusia sahinggo praktikan tata krama dan tenggang raso nan baik di dalam atau apo pun pado kursi sabalah dunsanak. Kalau tagak, pakai ransel di muko sahinggo ado ruang untuak urang lain.


Salah satu hal nan pantiang dalam mambangun hubungan kawan nan elok adolah komunikasi. Kalau ado masalah akan labiah rancak disalaian sacaro elok-elok supayo dapek titik terangnyo. Jo tajalinnyo komunikasi nan rancak dapek mahindari hubungan bakawan nan rusak, nan acok salah paham, dan acok basalisiah. Karano komunikasi nan buruak manjadi panyabab masalah nan ado jadi tambah gadang dan bakapanjangan. Kesalahpaham tajadi karano kurangnyo komunikasi sasamo kawan. Paralu adonyo komunikasi nan elok untuak mampatahankan dan mambuek hubungan bakawan jadi labiah awet dan tahan lamo. Salain itu komunikasi juo bisa manjadi paarek hubungan bakawan, dengan acok komunikasi samo kawan, kito jadi labiah mangenal baa kawan kito.


Alah sajak duo bulan nan lalu sampai kini ambo manjalani kahidupan barumah tanggo jo pasangan ambo. Ambo basyukur punyo pasangan yang manjadi suami ambo kini memang urang nan ambo cintai. Kahiduik an barumah tanggo memang babeda bana katiko kami pacaran dulu. Kahiduik an ambo jo suami ambo ado naiak turun nyo juo. Ado sawaktu waktu ambo maraso indak diparhatian dan manggok jo suami ambo kareno inyo sibuk karajo. Untuang se suami ambo adolah urang nan labiah gadang dari ambo jadi inyo manyikapinyo dengan bijaksana. Diagiahnyo pengertian ka ambo, kalau inyo harus bakarajo untuak masa depan ambo jo anak kami beko.


Waktu ambo sakolah dulu acok bana mambali aga-aga coklat nan dijua di muko gerbang sakolah. Haragonyo saribu rupiah untuak sakali suok. Ketek bana. Tapi setelah ambo tahu ruponyo ndak sulik untuak mambuek aga-aga ko karano lah ado bubuak aga-aga siap jadi. Nan paralu wak lakuan cuma mamasuak an bubuak aga-aga (ambo pakai merek nutrijel), gulo pasia, aia dan susu. Abis tu aduak jo api sadang sampai gumpalan bubuak marato dan mandidiah. Kok lah salasai tingga tuang se adonan tadi ka cetakan dan diaman sampai nyo agak dingin. Kok alah dingin tingga masuak se ka dalam kulkas bia aga-aga ko capek mangarehnyo dan siap dilahap.


Perkedel jagung atau dalam bahaso minang nyo disabuik paragede jaguang adolah salah satu makanan ketek khas Indonesia nan bisa kito jumpoi dimano-mano. Paragede jaguang ko manyarupoi bakwan jaguang, tapi bantuaknyo saketek babeda. Paragede jaguang mampunyoi raso saketek manih nan barasal dari bahan utamonyo, yaitu jaguang, dan bantuaknyo nan labiah bulek dan taba. Bahan-bahan nan diparaluan untuak mambuek paragede jaguang ko indak payah dicari, diantaronyo jaguang, tapuang tarigu, talua ayam nan dicampua untuak digoreng. Salain manjadi kudok-kudokan, indak saketek lo urang nan suko manjadian paragede jaguang jadi kawan makan nasi. Bahan utamo jaguang iko nilai gizinyo lumayan tinggi. Bantuak vitamin A, Vitamin C, zat besi, fosfor, kalium, magnesium, dan lainnyo.


Dulu biasonyo awak jiko ingin pergi ka suatu tampek dan indak mamiliki kendaraan mako awak akan manaiki ojek nan biaso parkir pangkalan. Namun takadang jarak pangkalan dengan rumah itu cukuik jauh sahinggo awak haruih bajalan talebih dahulu ka pangkalan, baru bisa mangakses ojek tasabuik. Namun dengan teknologi nan baru kini awak dapek mangakses dan mamesan ojek tanpa haruih pergi ka pangkalan talebih dahulu sahinggo hal iko dapek mampermudahkan awak sabagai urang nan sering pergi ka suatu tampek dan indak mamiliki kendaraan. Dengan malakukan  pemesanan online lewat aplikasi nan manyediokan ojek tasabuik seperti go-jek dan grab kini awak dapek manaiki ojek dari posisi awak saat ini. Selain mamesan ojek awak dapek manemukan antar manggunakan mobil sahinggo katiko hujan awak indak basah. Selain itu jugo mamesan makanan pun dapek malalui aplikasi tasabuik.


Cukuik mancaliak produk onlie e-commers bisa jo murah mandapekannyo. E-commers pasti awak indak asiang jo iko lai. Iko adolah salah satu caro bisnis online nan sadang marak. Ampia samo jo marketplace sistem balanjo disiko indak hanyo sakadar mampromosikan barang tapi jugo mambantu dalam proses transaksi. Tapi kalau di marketplace sado barang bisa ado kalau di siko agak babeda. Karano e-commers hanyo manyadiokan barang dari website inyo sajo, inyo ndak mambuka lahan untuak panjua lain mampromosikan barangnyo. Atrinyo produk lain indak bisa bajualan disiko. Dari sagi transaksi samo sajo jo marketplace. Pambali tingga mangklik barang nan nio di bali kamudan takan bali. Satalah itu langsuang sajo transfer pitih sabanyak nan di tantuan. Salain itu transaksi dilakuan 24 jam.


Kahiduik an barumah tanggo indak samudah nan dibayangan sabalum awak manikah. Ambo jo pasangan ambo sempat bacakak, tapi indak jo tangan cuman muluik se yang indak baranti manyuarokan pandapek masiang-masiang. Memang kalau alah barumah tanggo tu mode tu, cuman yang awak harus katahui adolah kalau sabuah masalah itu indak bisa salasai kalau jo kapalo angek. Jadi kalau alah bacakak bana suami ambo kalua mananangan diri dan ambo pun manggok-manggok didalam kamar. Beko kalau alah batanang biasony suami ambo masuak dan maminta maaf, siap tu ambo malunak juo. Kalau alah mode tu ambo pasti minta maaf juo kareno sabananyo dari kami pun samo-samo salah.


Ambo urang yang suko bana manulih dan mambuek cerita pendek. Manulih adolah hobi ambo tapi kadang ambo tasandek wakatu sadang manulis. Katiko ambo manulis di awal akan taraso lancar tapi pas alah bagian klimaks dan akhir ambo kadang kakurangan ide apolai kalau lagi banyak karajoan lain. Akhirnyo ambo ikuik seminar untuak kelas manulis. Patamo yang disuruah nyo adolah rajin untuak mambaco lai, kaduo langsuang mancuboan manulih apo yang awak rasoan, katigo diskusikan lah jo urang lain untuak batuka pikiran, salanjuiknyo malatih diri manjadi kreatif, terakhir jan maleh untuak melakukan hal baru. Langkah diateh ancak bana awak terapkan bagi yang suko manulis.


Jikok mambahas tentang sungai Ciliwung, pasti nan tapikia partamo kali adolah banjir jo sungai nan banyak sarok dan tamasuak kadalam sungai nan punyo kategori taparah di Indonesia. Namun ado sisi lain dari sungai Ciliwung ko nan saharusnyo diangkek ka parmukoan. Sungai dengan panjang sakitar 120 km ko manyadioan ekowisata jo eduwisata di sapanjang sungai. Kawan-kawan nan nio dan tertarik bisa mampalajari seluk beluk sungai, sejarah sungai, upayo pelestarian sungai sampai mampalajari biota sungai ciliwung. Wajah baru sungai ciliwung ko bisa manjadi salah satu pilihan wisata sambia mandapekan ilmu pulo tentang sungai jo lingkungan sakitanyo. Ado babarapo titiak nan bisa dikunjuangi yaitu di sekretariat Gerakan Ciliwung Bersih di Karet Bivak atau di Galeri Sungai Ciliwung.


KFC adolah kependekan dari Kentucky Fried Chicken marupokan restoran capek saji nan barasal dari Amerika. Kentucky Fried Chicken marupokan restoran capek saji nan manjual ayam goreang. Kantua pusat dari Kentucky Fried Chicken ado di Louisville, Kentucky. Dalam hal penjualan, Kentucky Fried Chicken barado di bawah McDonalds. Kentucky Fried Chicken didirikan pado tanggal 20 maret tahun 1930 oleh Harland Sanders. Resep Kentucky Fried Chicken adolah ayam goreang nan diagiah bumbu barupo 11 rempah-rempah khas Sanders. Wajah Harland Sanders masih dipakai sabagai logo dek Kentucky Fried Chicken hinggo hari iko. Ciri khas dari Kentucky Fried Chicken adolah caro penyajian ayamnyo. Ayam goreang KFC sajak dulu disajikan di dalam embe karton. Caro penyajian mode iko masih digunokan sampai saat iko.


Sore-sore ko wakatu nan cocok untuak manyantap camilan. Camilan mudah dan murah nan bisa dibuek surang di rumah misalnyo bakwan. Bakwan ko merupakan adonan tapuang dan sayur nan digoreng sampai kariang. Caro bueknyo mudah bana, bahannyo cukuik tapuang tarigu, wortel, kol, bawang putiah, garam, jo royco. Patamo irih wortel dan kol ketek-ketek. Masuakan tapuang, garam, royco, jo bawang putiah nan alah giliang. Agiah aia tu diaduak sampai tacampua rato. Adonannyo ndak buliah terlalu kental atau encer. Angekan minyak goreng di pariuak, tu goreng adonan sampai kariang. Bakwan nan alah jadi akan tambuah lamak di makan jo lado kutu atau dikawanan jo teh manih.


Hamzah bin Abdul Muthalib adolah sahabat, paman, sakaliguih saudara sepersusuan Nabi Muhammad. Hamzah mamaluak Islam di tahun ka anam kenabian (tahun 7 sabalum hijrah). Samanjak masuak Islam, Hamzah sangat sungguah-sungguah dalam menmbaktikan saluruah jiwa raga sarato tanagonyo untuak kepentingan dakwah Islam. Banyak parang nan diikuk annyo salah satunyo adolah Perang Badar. Hamzah basamo jo Ali Bin Thalib langsuang manjadi pimpinan dalam parang ko dan di parang ko Hamzah manunjuak kan keberaniannyo dan kegagahannyo dalam mamimpin parang untuak mampartahankan Islam sahinggo kaum mislimin katiko itu berhasil mamanangan parang. Oleh karano keberaniannyo tu, Hamzah diagiah julukan dek nabi sabagai "Singa Allah" dan manamoinya sabagai “Sayidus Syuhad.


Tari piriang marupokan tarian tradisional yang berasal dari Minangkabau, Sumatera Barat. Tarian ko menampilkan aksi atraksi manari manggunoan piriang. Para penari akan mangayunkan piriang yang barado di talapak tangan inyo selaras jo musik iringan serta gerakan yang capek dan teratur tanpa malapehan atau mambiarkan ciek piriang pun tajatuah. Uniknyo dalam tarian ko, ado atraksi dalam tarian ko yang agak ekstrim yaitu mamijak dan malompek di ateh pacahan piriang. Normalnyo pacahan piriang mambuek luko, tapi panari walaupun malompek di ateh pacahan piriang tu indak malukoi kakinyo. Konon katonyo piriang-piriang tasabuik lah diagiah doa bia indak manyakiti kaki para penari katiko manari diateh pacahan piriang.


Randang adolah makanan khas Minangkabau, Sumatera Barat. Makanan ciek ko alah tanamo sampai ka ranah internasional. Satiok urang khususnyo pacinto makanan pasti tau jo randang, karano randang ko alah di nobatkan jadi makanan paliang lamak sadunia. Randang ampia samo o gulai, tapi dimasak labiah lamo. Biasonyo randang ko dimasak jo dagiang jawi tapi ado juo yang mamasak randang pakai ayam. Karano dimasak lamo randang ko warnanyo coklat tuo, santan nan dimasak lamo ko mambuek minyaknyo kalua sahinggo manghasilan minyak jo dadak randang. Randang ko bisa batahan salamo sabulan asal jan di kacau. Makanan khas Minangkabau ko rasonyo manih, gurih, padeh bacampua sahinggo jadi lamak.


Manonton Film memang dapek mangurangi tingkek stress sasaurang dari kegiatan sahari-harinyo. Tapi, untuak babarapo genre ado mambaok efek negatif tahadok penontonnyo takah film dewasa. Efek nan dirasoan katiko sasaurang alah kecanduan untuak manonton film dewasa yaitu taganggunyo sistem saraf. Manuruik dokter, katiko talalu banyak mancaliak konten dewasa dapek manurunkan kreativitas, tatutuiknyo untuak aktivitas sosial, dan taganggunyo produktifitasnya. Bahayo iko dapek dirasoan untuak umua bara se katiko inyo alah kecanduan. Sahinggo manonton konten dewasa ikolah pengaruh paliang gadang maraknyo pelecehan seksual, free sex, dan dampak buruak lainnyo. Kecanduan manonton konten dewasa babahayo untuak kesehatan fisik serta mental sasaurang sahinggo sabisa mungkin untuak mengurangi atau menghindarinyo.


Kito diwajibkan puaso satiok bulan puaso bagi umat muslim. Selain mendapek pahalo, puaso ko punyo banyak manfaat salah satunyo puaso dapek mampapanjang umua. Guru Besar Departemen Gizi Masyarakat FEMA IPB, Ali Khomsan manjalehan bahwa puaso dapek mampapanjang umua. Soalnyo, katiko kito bapuaso tajadi pambatasan asupan kalori. Bukti epidemiologis tentang pembatasan kalori dan umua panjang dicaliak di Penduduk Okinawa, Jepang yang banyak di antaro urang tu bisa mancapai umua labiah dari 100 tahun. Kuncinyo penduduak Okinawa tu mengonsumsi kalori sabanyak 60%-83% dibandiangkan orang Jepang pado umumnyo. Jadi dek bapuaso kito bapaluang maancapai umua labiah panjang, karano pas puaso umunyo wak hanyo makan 80% dari asupan kalori sahari-hari.


Bamulo pado tahun 70, wacana babagai para ahli dalam manciptakan sabuah parangkek komputer nan dapek digunoan untuak dibaok ka babagai tampek alah jadi pabincangan serius di kalangan produsen jo desainer PC. Malalui hadil buah tangan Alan Key, saurang panulis buku komputer nan waktu itu pulo marupokan pamilik dari sabuah parusahaoan pacetakkan buku. Sajak saat itu, bamunculan babagai macam komputer mikro jo fungsi masiang-masiang. Di dalam bukunyo, Alan manjalehan manganai konsep dasar manganai komputer nan dapek dibaok kamano-mano dan indak paralu tasambuang ka aliran listrik satiok saat. Konsep tu disabuik pulo sabagai personel, portable, informatioan manipulator. Dan dari dikolah akhirnyo sajarah laptop dimulai. Dari sabuah ide, akhirnyo manjadi kreasi teknologi nan dipagunoan sacaro luweh.


Baranang memang mampunyoi banyak manfaaik, tapi jan sampai caro wak malakuannyo mambuek mafaat tasabuik indak maksimal kito dapekan. Saaik baranang ado hal-hal nan paralu kito paratian supayo manfaaiknyo bisa kito dapek sacaro maksimal, diantaronyo : manggunoan pakaian ranang nan nyaman dan pas jo badan. Mamakai paralaikan baranang bantuak kacomato ranang, nan bisa digunoan untuak mancagah raso padiah pado mato akibaik kanduangan klorin di dalam aia kolam ranang. Mamakai palinduang kapalo babahan dasar karet untuak malinduangi rambuik supayo indak mahalangi pandangan katiko baranang. Malakuan pamanasan sabalun mamasuki kolam ranang. Manyadioan dan mangonsumsi aia minum sacaro taratur di sela-sela wakatu ranang. Sasudah baranang, akhiri baranang jo malakuan pandinginan supayo oto-otot kambali rileks.


Patang ko ambo pai ka acara baralek salah satu keluarga kami nan alah tingga di Jakarta. Jadi kan disinan pakai orgen. Sia nan nio banyanyi tingga naiak se ka ateh pangguang. Jadi kami pagarahan lah tante kami nan suko banyanyi untuak manyanyi ka ateh pangguang. Katiko alah di ateh pangguang ruponyo ante kami ko binguang nio malagu apo. Akhirnyo lagu nan dinyanyikannyo adolah salah satu lagu daerah minang nan bajudul bareh solok. Mandanga ante kami ko banyanyi batanyo lah urang-urang nan bukan urang minang apo judul lagu nan dinyanyian dek ante kami tadi. Ruponyo banyak nan suko jo lagu daerah minang bareh solok ko. Kalau kecek urang tu lagunyo manyajuak an hati dan mananangan utak katiko didanga.


Minuman nan paliang banyak urang komsumsi untuak manyehatkan tubuh yaitu aia putiah. Tapi, sabananyo indak aia putih sajo nan efektif untuak manyehatkan tubuh. Banyak minuman nan direkomendasikan dek dokter untuak salain manyehatkan badan tapi dapek manurunkan barek badan dan mancerahkan kulik. Minuman itu adalah teh hijau. Minuman nan banyak direkomendasikan dek dokter iko dapek mambari nutrisi yang banyak dan untuak antioksidan. Minuman teh hijau tabukti untuak manurunkan barek badan karano manganduang kafein nan dapek maningkekan energi dan kinerja untuak bagerak. Jadi, mari mengkonsumsi teh hijau untuak manjago barek badan sahinggo panyakik nan indak diharokan dapek tahindar. Tapi. jan balabiahan. Sasuatu nan indak pado porsinyo itu indak elok.


Urang minagkabau ko yo hebaik kalau manari, tarian nyo pun unik. Banyak urang nan tau tarian pirian, tarian ko barasal dari sumatera barat. Banyak ditampilkan tarian piriang dari bermacam-macam kondisi salah satunyo katiko manyambuik urang. Tari piriang ko biasonyo urang balimo, tarian ko unik bana barikuik gambaran keunikannyo. Tari ko manggunoan pirian yang dipacik penari, bagoyang-goyang piriang tu ditangan awak, di kaki awak juo ado gelang lonceng ketek yang di ikek di kaki panari. Pokoknyo keren bana mancaliak urang nan manari tarian piriang ko. Indak dipacik se piriang tu, katiko alah waktunyo piriang tu di pacahan dan yang pacah awak injak-injak.


Manuruik ambo mamiliki pekerjaan nan sasuai jo hobi adolah suatu hal nan sangaik manyanangkan dan sabuah razaki sarato anugerah terindah nan dihadiahkan Allah kapado awak umaiknyo. Ndak sado urang bisa mampunyoi karajo nan sasuai jo hobinyo. Ambo surang alah marasokan ba a rasonyo karajo nan sasuai jo hobi. Alhamdulilah ambo karajo sabagai seorang atlet bulu tangkis dan hobi ambo dari ketek adolah bamain bulu tangkis. Ndak pernah samo sakali ambo maraso panek dek karajo nan ambo jalani. Malah ambo maraso sangat sanang. Sasungguahnyo apo nan ambo dapek an kini ndak lapeh dari ridho urang tuo. Batarimo kasih bana ambo kapado kaduo urang tuo karano alah maizinkan dan mandukuang ambo untuak bisa sampai di titik ko.


Dua minggu nan lalu Andi di PHK dari tampek karajonyo nan lamo. Saat itu perusahaan malakukan PHK gadang-gadangan dan Andi  manjadi salah ciek karyawan nan di PHK dan diberi pasangon oleh perusahaan tasabuik. Karano jumlah pesangon nan cukuik gadang Andi pun mamutuihan untuak mambuka usaha karano inyo ingin berwirausaha terlebih dahulu sebelum malamor pekerjaan ka tampek lain. Malalui uang  pesangon nan inyo terima kini inyo alah mandirikan usaha makanan ketek-kecilan yaitu mie ayam. Manyewa ciek ruko serta mambuek dekorasi dan mambeli bahan-bahan nan diperlukan untuak usahanyo tasabuik. Istrinyo juga turut mambantu usahanyo mambuek Andi bersemangat untuak malanjutkan karirnyo sabagai wirausaha. Setelah 2 tahun dijalani manjadi wirausaha kini inyo alah mamiliki cukuik tabungan untuak mambuka cabang di tampek lain.


Keunikan tari saman talatak pado gerakannyo. Gerakan tari saman dapek dibagi manjadi tigo gerakan. Dimulai dari gerakan pembuka atau dikenal pulo sabagai gerakan basalaman dimano pado tahap ko diawali dek panari yang tagak dan mengucapkan salam pembuka. Gerakannyo akan diawali dengan tagak sambia malatakan keduo tangan di dado, setelahnyo dilanjutkan pado posisi basimpuah. Gerakan inti pado tarian ko adalah melakukan gerakan manapuak paho, manapuak dado dan manapuak tangan yang menciptakan irama dan kian batambah capek gerakannyo. Ndak lupo ditambah gerakan kapalo dan satangah tagak. Gerakan panutuik dalam pementasan berakhir, penari akan melakukan posisi badan satangah tagak sambia malatakan kaduo tangan di dado.


Sabansaik-bansaiknyo urang inyo bisa jadi kayo kalau punyo hal nan di butuahan untuak bisa di katoan wrausaho. Hal iko karano saurang wirausaho bisa mambuek usaho sahinggo manghasilkan pitih atau kauntuangan. Wirausaha adolah urang nan talok maliek, manila sarato mangalola sabuah usaho. Saurang wirausaha ko punyo bakat untuak mangambangan usahonyo. Wirausaha punyo kacerdasan pulo di bidang iko sahinggo inyo bisa mambuek ataupun mangambangan usaho. Salain bakat jo kacerdasan saurang wirausaha punyo namonyo kabaranian. Jo kabaranian ko inyo talok dan indak takuik untuak malangkah sakalipun jalan itu alum ado nan manampuah. Maksudnyo wirausaha indak takuik untuak mancubo bisnis nan baru. Saurang wira usaha sangek baperan untuak pangambangan ekonomi. Dimano ciek usaho bisa manciptaan lapangan karajo untuak masyarakek nan lainnyo. Disiko lah wirausaha bisa baperan untuak manunjang ekonomi warga bahkan negara. Baitupun sabaliaknyo, bangkrutnyo sabuah usaho punyo dampak untuak warga bahkan negara. Tagantuang sabarapo gadang usaho tasabuik.


Mamiliah masin cuci yang ancak dan awet memang manjadi piliahan untuak urang nan nio mambali masin cuci. Labiah dari itu urang nan nio mambali pasti nio mambali masin cuci yang himaik dayo. Salah satunyo ado masin cuci elecktrolux. Biasonyo kalau urang dulu nio yang duo tabuang. Mangko balilah masin cuci duo tabung elecktrolux. Kalabiahannyo masin cuci duo tabuang elecktrolux ko bodi tabuek dari plastik ABS yang tahan lamo jo anti karaik. Himaik dayo juo dan awak bisa mancaliak cucian kareno tutuiknyo yang transparan. Masin cuci dengan spesifikasi nan ciek ko, bisa juo manjadi piliahan kalian. Untuak kalian nan nio mambali masin cuci, masin cuci duo tabung elecktrolux adolah pilihan yang tapek.


Talua guluang adolah jajanan zaman dulu sangkek tahung 90-an. Manjua talua guluang bisa manghasilan kauntungan nan banyak karano bahannyo nan murah. Tapi mambuek jajanan ko harus punyo skil khusus untuak mangguluang talua jo lidi. Jajanan nan ciek ko dibuek jo bahan nan murah didapek yaitu talua, garam jo lidi sajo, untuak mampalamak talua guluang bisa di tambahan mi, bakso, naget, ataupun sosis. Caro mambueknyo nan partamo kocok talua ayam dan agiah garam sacukuiknyo. Untuak talua buliah ditambah saketek aia atau tapuang bia mudah mangguluangnyo. Satalah minyak angek masuakan mi hun nan alah lunak, kamudian langsuang masuakan talua (masuakan jo pola malingka). Langsuang guluang sarato jo minyo. Talua guluang tambah lamak disajian manggunoan saus lado atau saus kacang.


karusuhan olahraga paliang tragis dalam sajarah iolah Nika. Iko adalah karusuhan olahraga tatuo nan pernah tacatat. Katiko Kaisar Justinian I mamarintah Roma kuno saat itu, indak ado saluran nan tapek untuak kaluhan warga. Jadi, salamo acaro olahraga kompetitif tertentu, kaadaan acok manjadi sangaik tagang. Karusuhan Nika mulai tabantuak salamo balap kereta di Konstantinopel. Hari itu urang-urang mulai manariakkan tuntutan politik salamo palombaan. Pado tanggal 13 Januari 532, massa nan berang datang ka Hipodrom Konstantinopel untuak mahadiri acaro balap lainnyo. Tensi maningkek dengan capek. Awalnyo, Justinian ingin malarikan diri, tetapi sagaro dia barasil mangandalikan massa. Sacaro kasaluruhan 30.000 urang tewas, bangunan dibaka dan dihancuakan, dan sado ko tajadi salamo saminggu.


Pagi ko di kajian ambo mambahas tentang materi Aqidah. Didalam isi kajoan nyo manarangan bahwa awak haruslah malaksanoan parintah Allah dan manjauahi larangan-larangan Allah SWT. Barimana lah tahadok apo nan diparintahan dan mampicayoi sagalo kebesarannyo. Aqida ko mamiliki peran yang penting bagi kahiduik an manusia. Kurang labiah itu nan di jalehan pemateri wakatu ambo ikuik kajian tadi. Ambo jo kawan ambo banyak mandapek parajaran dan hikmah dari satiok carito nan dijalehan pemateri. Indak hanyo sakedar ilmu aqidah juo manentukan kualiteh agamo dan maso depan seseorang. Ambo salalu badoa untuak salalu baradon di jalan Allah SWT. Karena urang nan indak mampunyoi aqidah adolah urang nan sasek.


Internet of things juo adolah teknologi tabaru dan tacanggiah yang bahubuangan satu samo lain. Banyak bana contoh dari Internet of things ko di kahiduik an sahari-hari awak. Dengan internet of things ko parangkek dapek barinteraksi dan babagi data satu samo lain. Contoh misal fitbit yang bisa malacak kalori yang awak bakar manggunoa chip IOT ko.  Dalam kahiduik an awak sahari-hari misalnyo smart home keamanan atau security. Smart home iko khususnyo untuak kaamanan. Katiko ado maliang atau pagerak an awak bisa mancaliak dari kamera kaamanan atau pandeteksi paneh, asap dan aia yang bisa manghindaan awak dari kabakaran atau banjir. Untuak itu pakailah kacanggiahan iko untuak mambuek rumah awak talindungi. Smart home juo bamacam-macam dan mampunyoi manfaaik bagi awak.


Kejadian ndak tadugo nan dialami Lia katiko sadang ngegym basamo kawan-kawannyo. Lia ko alah mamakai baju yang agak logga saketek, supayo indak tacaliak bana lekuk tubuhnyo. Indak disangko se, tibonyo pas lia manggunoan alaik pull up bar, lia tajalapak taruih tu bantuak urang salto. Akhirnyo nampaklah saketek kaki lia, sabana takajuik inyo kareno celano inyo taangkek. Untuang yang mancaliak cuman ko nyo se. Manuruik kawan lia, saharusnyo lia pakai sarawa yang ngepas cuman dipakaian rok juo yang pendek jadi ndak nampak bana sarawa yang ngepas tu. Indak jo bakal tabukak jadinyo kan, tapi ndak baa namonyo jugo pangalaman. Bisuak ubah liak caro bapakaian nyo supayo labiah aman dan nyaman.


Bagi kalian nan alun pernah ka salah satu tempek wisata di Pantai Air Manih kalian ketinggalan jaman. Apolai bagi kalian nan tingga di daerah Padang dan sakitarnyo. Urang se alah dari babagai penjuru pai ka objek wisata ko. Disiko kalian bakal bisa mancaliak batu malin kundang nan sangaik terkenal. Selain itu, disiko kalian bisa lo mancaliak keindahan pantainyo nan landai dan sangat barasiah. Kalau nio main honda ATV disiko ado lo nan manyewoan. Jadi kalau pasang sadang suruik kalian bisa manyubarang ka pulau subarangnyo. Kalau kalian ndak pacayo cubo buktikan surang dengan pai langsung ka Pantai Aia Manih. Jan ragu lai. Harago tiketnyo pun murah dan parkiran pun luweh.


Ambo punyo urang gaek penderita Diabetes tipe 2. Salamo hiduiknyo beliau selalu kontrol gulo darah. Selain itu, satiok hari sabalum makan pun beliau harus makan ubek. Namun, katiko kami barubek ka lua nagari kami menemukan dokter nan manyarankan untuak mangurang makan ubek. Apak ambo di sarankan untuak maminum ubek katiko gulo sadang tinggi sekarano ubek tu adolah zat kimia nan dimasuak an ka dalam tubuah sahinggo kalau talampau balabiahan malah bisa manggaduah ka kesehatan badan. Apak ambo hanyo disuruah untuak labiah teliti dan disiplin dalam mangkonsumsi makanan. Selain itu, apak ambo disuruah pabanyak baolahraga karano dengan baolahraga bisa mangontrol panyakik-panyakik tertentu nan ado dalam tubuah.


Blackberry kalau zaman ambo dulu pas masiah umua 12 an, anak ABG bana lah. Katiko itu ambo di tahun 2010, jadi hp iko lah yang paliang maha lah dulu di tingkek kawan-kawan ambo. Jadi kalau urang alun hp blackberry ko bantuak alah ketinggalan se dulu di sapamainan kawan ambo. Hp blackberry ko dikenalkan ka Indonesia pado tahun 2004, dan ambo baru punyo pas 2010. Kareno kalau awak makai blackbeery dulu bisa makai aplikasi hits pado zaman itu namonyo blackberry mesengger yang disingkek BBM. Marupokan aplikasi pesan singkek yang digunoan dek pangguno parangkek BBM. Samakin bakambangnyo zaman, alah samakin bavariasi lo teknologi dan samakin canggiah.


Di India ado salah satu upacara keagamaan nan terkenal bana, namonyo Kumbh Mela. Upacara ko dilakukan oleh umat Hindu dengan tujuan untuak mamohon pertolongan dan berkat dari Dewa. Upacara Kumbh Mela biasonyo dilakukan 12 tahun sakali di kota Allahabad, Uttar Pradesh, India. Upacara ko merupakan upacara keagamaan paliang gadang di dunia. Waktu upacara iko, ratusan ribu urang panganuik agamo Hindu di India badoa ditapi sungai Gangga. Satalah itu, umat Hindu malakukan ritual lain misalnyo barandam di sungai Gangga atau maambiak aia dari sungai Gangga untuak dibaok pulang. Aia sungai Gangga dianggap punyo kekuatan suci nan dapek mabuek cegak sagalo panyakik dan mambantu mansucikan diri.


dulu sawaktu kenek den acok main catur jo abang den.main catur awak manggunoen strategi yang topek,gunonyo untuk bisa mengalahen lawen.main catur di bagi menjadi 2 pion,2 pion tu ado warna putiah jo warna hitam,dalam main catur nan pion warna putiah harus mamulai terlebih dahulu,sudah tu baru dibaleh dek pion warna hitam.kunci salasainyo main catur 1 rajo diantaro 2 pion harus mati.waktu tu den mamiliah pion warna putiah,den mamulai terlebih dahulu,den mamajuen 2 langkah anak pion,sudah nyo abang den yang mamiliah pion warna hitam mambaleh dengan mamajuen kudo.sasudah bara minik kemudian sekitar 40 minik,abang den akhirnyo monang,artinyo abang den bisa mangalahen rajo dipion den.


Kawan ambo ado yang nio staycation di bogor tapi inyo nio tampek penginapan yang murah dan nyaman, ambo agiah tau se penginapan cica resort. Cica Resort ko kayak hotel kapsul, awak cuman mangalu an piti sehargo 100 ribu untuak ciek urang. Awak kan kalo jalan-jalan biasonyo ndak lamak kalau cuman sahari se, jadi nginap lah agak samalam, apolai kini banyak opsi hotel yang murah dan nyaman yang bisa awak cari dari internet. Salah satunyo hotel tampek penginapan yang murah dan nyaman yang ambo rekomendasikan adolah Cica Resort. Cica Resort ko alamatnyo di Jalan Turmenggung Wiradireja Nomor 216 Cimahpar, Bogor Utara, Jawa Barat. Jadi pas bana buat yang nio staycation di bogor pai ka hotel tu.


Alaik dapua banyak dan baragam macam jo haragonyo mulai dari nan murah sampai nan maha kadang dikoleksi dek amak wak. Agak sayang rasonyo kalau indak kito jago dan rawaik dengan elok. Istilahnyo, ijan hanyo mamakai tapi harus pandai pulo marawatnyo. Ado babarapo caro nan bisa kito cubo untuak marawat alaik dapua nan alah mulai bakarak karano intensitas pakainyo nan ampia satiok hari. Caro-caronyo adolah, mambalua jo laruikan baking soda, marandam ka dalam aia lemon, mambilas jo minuman basoda, maolesan alaik dapua jo minyak sayua, manyiram jo cuko, maoles jo saus tomat,, dan caro lainnyo. Walaupun ado banyak caro nan bisa kito lakuan untuak mambarasiah alaik dapua nan alah bakarak, tapi alangkah baiak juo kalau kito bisa manghindari panyabab bakarak tasabui jo langsuang mancuci alaik dapua sasudah di pakai.


Manuruik ambo, Indonesia mamiliki banyak macam tradisi dan upacara adat nan harus awak haragoi. Salah satunyo adolah tradisi upacara adat Iki Palek Papua. Iki Palek Papua adolah salah satu tradisi nan biasonyo dilakukan oleh masyarakaik Suku Dani. Jadi tradisi ko adolah mamotong ciek rueh jari katiko ado salah satu dari urang tadakeknyo nan maningga dunia. Biasonyo pemotongan rueh jari ko dilakukan dek padusi, tapi banyak juo laki-laki nan melakukannyo. Manuruik urang ko dengan mamotong jari mengartikan kasadiahan mereka karano kehilangan urang nan sangat mereka sayangi. Ba a kok jari? Karano manuruik mereka jari tu sabagai simbol kerukunan, kesatuan, dan kekuatan dalam keluarga.


Ambo caliak-caliak pengaruh sosial media ko gadang bana. Contohnyo se usaho kawan ambo. Baru sabulan nyo buka usaho makanan lah rami se urang badatangan ka kadainyo. Setelah ambo caliak-caliak ruponyo nyo dunsanak dari tanboy kun. Tanboy kun ko pun acok ma iklankan usaho kawan ambo ko, sahinggo banyak urang nan kenal dan ingin mancubo untuak pai makan ka sinan. Sampai hari ko omsetnyo bisa jutaan per hari nyo. Caro ko cocok bana bagi kalian nan nio mampromosikan usaho. Apo lai di saat usaho wak sadang marugi. jan cameh karano harus mangalua an biaya exposurenyo. Banyak kok selebgram-selebgram nan ndak maminta bayaran alias perai katiko nyo mampromosikan usaho kalian.


saurang barista harus mangarati tentang hal hal dasar kopi. dari jenisnyo, bantuaknyo, aromanyo dan raso. jadi katiko urang mananyo atau palanggan batanyo kito dapek manjaweknyo dengan tapek. bahkan untuak proses pun awak harus subana mampasan jo standar operasional nyo. karano itu bakal marubah bahkan marusak cita rasa dari kopi tu. kopi ko marupokan makanan wajib bagi pekerja karano dengan kopi ko mambuek inyo manjadi labiah produkti dalam karajo. mambuek utak labiah plong dan rileks. salain itu kopi bisa mailangan kantuak para pekerja ko karano kopi ko manganduang kafein yang ba fungsi untuak mambuek mato nyalo. untuak kopi nan biaso di minum pekerja adolah nan arabika.


Burger king adola restoran capek saji asal Amerika nan manjua burger sabagai menu utamonyo. Meskipun burger king marupokan restoran capek saji nan mampunyo cukuik banyak peminat, tapi makan burger sacar masif satiok hari bukanlah suatu hal nan baiak untuak tubuah. Burger tamasuak ka dalam jenis makanan capek saji. Makanan capek saji mampunyoi dampak buruak untuak kesehatan. Dampak buruak nan bisa dihadirkan karano terlalu acok mangonsumsi burger antaro lain, sakik kapalo, manimbuakan jirawek, stroke, marusak gigi, panyakik jantuang, kolesterol, obesitas, diabetes, darah tinggi, dan mamicu sasak angok. Dengan banyaknyo resiko buruak untuak kesehatan, rasonyo urang lah haru mangurangi konsumsi makanan capek saji tarutamo burger.


Satiok barang pasti ado kalabiahan jo kakurangannyo, bak itu juo dengan masin cuci. Masin cuci bisa awak piliah dengan spesifikasi dan model ma yang awak nio. Indak jarang juo urang lamo katiko mamiliah masin cuci. Iko adolah rekomendasi yang bisa kalian patimbangan. Jadi ado masin cuci frontloading ciek tabung. Masin cuci iko punyo kalabiahan ukuran labiah ketek jadi indak mamakan tampek, dalam ciek tabung tu alah biso mancuci dan mambilas bahkan mangariangan, listrik yang digunoan pun saketek. Untuak itu masin cuci ciek tabung frontloading ko bisa manjadi piliahan kalian yang bingung nio mambali masin cuci yang ma. Indak usah diragukan lai.


Waktu pertamo kali kami sampai Bandara Soekarno Hatta di Jakarta untuak pai liburan jo kawan-kawan, kami sadonyo ndak ado nan mangarati ba a caronyo untuak naiak angkutan umum khusus bandara, yaitu Damri. Setau kami ado damri dengan tujuan langsuang ka Bandung. Kami cari-cari lah dima tampek urang naiak damri. Ruponyo basuo lah halte damri ko di Bandara tu. Sesampai kami di halte, lawaknyo kami bae se naiak langsuang. Pas lah sampai di dalam kami maraso cameh soalnyo katiko petugas karcis bajalan maminta karcis penumpang, urang-urang tu lah bali karcis ruponyo. Cameh lah kami. Tapi Alhamdulillah ternyato bagi sia nan ndak sempat bali karcis di halte tu masih bisa bali karcis sacaro langsuang pas alah dalam bus Damri.


Malam ko lamak bana ambo makan kareno amak mamasak makanan kasukoan ambo. Indak lupo sabalum makan ambo mambaco doa makan talabiah dahulu. Mambaco doa makan ko sabagai bantuak raso syukur kapado Allah SWT atas razaki yang Allah agiah. Ambo memang satiok makan salalu mambaco doa makan. Ingek bana dulu di kecek an kalau awak makan indak babaco doa makan talabiah dahulu mangko setan bisa ikuik makan samo awak. Dulu dari baraja ngaji dakek rumah ambo sambia manghafal mambaco doa makan dan tau apo tujuan awak mambaco doa makan. Kadang kalau makan basamo doa makan dipimpin jo urang nan paliang gadang.


Di tampek ambo kalau mamparingek an Maulid Nabi ado acaro adaik yang memang alah turun tamurun. Sakaten namo acaranyo, satiok tahun upacara ko biaso di selenggarakan di tampek ambo mamparingek i Maulid Nabi. Sekaten diselenggaroan di alun-alun utara yogyakarta dan dihadiri oleh banyak urang sampai ribuan untuak kasiko. Pado maulid nabi ko biaso keraton akan mangadoa iriang-iriangan atau bantuak pawai manggunoan gunuangan hasil bumi masyarakat sakitar yang diarak jo gunuangan hasil bumi, masyarakat satampek basamo-samo maramikan acaro ko. Biasonyo ambo ikuik sampai hari tarakhir, acara ko diadoan salamo 7 hari dengan beberapo tahapan. Banyak juo jajanan khas yang ado katiko acara sakaten dalam memperingati Maulid Nabi jadi ambo sanang-sanang se ikuik acara ko.


4) jikok hituangan 2 sampai 4 talalu capek, ubah manjadi 4 hituangan tarikan angok dan 6 hituangan ambuihan kalua. Bisa pulo 6 tarikan angok dan 8 hituangan hela angok. 5) apobilo angok panjang justru samakin mamicu kacamehan, jaan mamaksian. Hal ko panting, labiah panjangan tarikan dan ambusan angok kalua. Atur timer dan baangok jo caro ko satidaknyo limo minik. Sasudahnyo, rasokan apokah dunsanak dapek maliek parbedaan dalam suasano hati. Dan nan tarakhir, bakabun. Bakabun mambutuahan konsentrasi. Oleh karanonyo, aktivitas ko akan mangaliahan pikiran dari stres nan sadng dihadapi. Salamo bakabun, dunsanak akan mangamati bagaimano proses partumbuahan tanaman nan dirawat, mulai dari tuneh ketek, tumbuah manggadang, babungo, hinggo babuah. Sadonyo itu dapek mamuncuakan raso pueh dalam hati. Maliek kaindahan warna-warni bungo jo tanaman mambuek mato manjadi degar dan pikiran labiah janiah.


Salah ciek teknologi nan saat iko sadang mandapek perhatian banyak  yaitu mangenai Artificial intelligence. Teknologi ciek iko marupokansabuah mesin nan dapek bekerja seperti manusia di mana kegunaannyo dapek mampermudah pekerjaan manusia. Artificial intelligence iko dapek  baoperasi dalam suatu algoritma sahinggo dapek manganalisis data dengan nan babentuk suaro, angko, kato dan sabagainyo sahinggo dapek diproses sacaro capek dan dapek mampelajari pola data sacaro otomatis. Contohnyo saja di bidang telekomunikasi yaitu pembuatan filter untuak kamera. Hal iko jugo pernah dicubokan di aplikasi sosial media yaitu Tik Tok di mano  filter tasabuik dapek mamberikan contoh gambar atau animasi ateh foto nan awak upload. Di bidang lainnyo artificial intelligence iko jugo sangek  diparalukan seperti algoritma trading, sabagai protection dan lain sabagainya.


Panjek Tabiang adolah salah satu olahrga ekstrem. Hanyo saketek urang Indonesia nan hobi melakukan olahraga ko. Walaupun sabananyo Indonesia mamiliki banyak tabiang-tabiang tinggi. Untuak melakukan olahraga ko awak harus banyak latihan nan malatiah otot langan, badan, dan kaki karano olahrago ko sangaik mambutuahan kekuatan otot. Disarankan bana bagi kalian nan tertarik jo olahraga ko dan sabalumnyo alun pernah panjek tabiang pasiapkan bana alat-alat pengaman dan keselamatannyo talabiah dahulu. Cubo balatiah di tabiang-tabiang buatan. Jan langsuang tinggi. Nan paliang penting harus ado urang nan ahli sabagai palatiah dan nan maawasi salamo awak melakukan olahraga panjek tabiang ko karano olahrga ko sangaik tinggi resikonyo.


Hari minggu nan lalu, den pai ka rumah enek nan ado di daerah Balingka. Di sinan, karano daerah katinggian banyak masyarakaik nan mananam stroberi tamasuak enek den surang. Enek mananam stroberi mulai dari polybag di muko rumah, dan di parak balakang rumah. Karano hari itu den tibonyo lah agak sore, pajalanan mancaliak kabun stroberi enek den lanjuikan bisuak. Bisuaknyo, pagi hari den mulai jo mancuci muko dan gosok gigi alun sempat sarapan, saking samangaiknyo den langsuang maloncek ka laman balakang rumah. Kironyo di sinan alah ado enek nan sadang mamanen buah stroberinyo nan lah masak. Stroberi nan dipanen enek gadang dan merah-merah. Sasudah salasai mamanen stroberi, den masuak ka dalam rumah untuak mancuci stroberi dan langsuang mamakannyo. Rasonyo maaaanih bana!


Berdasarkan Wikipedia Burger King Corperation adalah rangkaian rumah makan siap saji internasional yang manjua burger, kantang goreng dan minuman ringan. Salain itu mereka juga mengelola sakitar 200 rumah makan di Australia. Kalau Burger King di Indonesia beroperasi di bawah PT Sari Burger Indonesia yang awalnyo tabagi ka perusahaan MAPI. Karano masalah saham jo nan lainnyo sampai kini MAPI punyo utang rp195 juta ka Burger King. Karna itu munculah postingan untuak mamasan Burger King malalui McD, KFC, CFC, Pizza Hut dan babagai restoran capek saji lainnyo. Restoran yang punyo baribu karyawan ko sadang butuah partolongan dari awak. Maka dari itu ayo tatap mamasan Burger King malalui restoran capek saji baik take away, pasan anta, ataupun drive-thrue di restoran capek saji.


Salanjuiknyo tips nan bisa awak lakuan katiko marugi adolah manarimo masuak an karyawan. Kareno kan satiok ado apo-apo awak maadoan rapek untuak malakuan evaluasi. Untuak itu manuruik ambo, awak paralu jo mandangaan pandapek karyawan kareno mereka yang tajun langsuang dan mangarti apo nan tajadi di perusahaan awak. Malibek an karyawan jo marupokan tips untuak mangatasi karugian. Kareno katiko awak manjadi pamiliak bisnis ko, paralu jo mandanga pandapek dari karyawan dan cubolah untuak babagi ide dan badikusi jo karyawan. Selain awak mandapek an ide baru, awak jadi mancaliak jo performa dan kontribusi mereka pado perusahaan atau bisnis awak. Untuak itu iko bisa jadi tips yang cocok untuak kalian.


Satiok urang nan hiduik pasti batatanggo, kareno inyo indak tingga surang di daerah inyo. Apolai urang nan dari desa bantuak ambo. Di desa caro batatanggo tu kental bana, kareno arek dalam batatanggo. Wakatu itu ambo ado pernah dirumah maadoan acara syukuran di hari rabu malam. Alah sajak salaso urang tu alah rami di rumah manolongan apo se nan bisa ditolong. Sampai ka hari H pun tatanggo nan paliang banyak manolong. Kalau di tampek ambo hiduik batatanggo ko memang mode iko. Beko kalau urang tu nan ado acaro ambo juo nan manolongan. Jadi ado raso pesaudaraan juo antar kami batatanggo ko.


Tibolah hari dima kami study tour, jadi pagi ko kumpua di halaman sakolah untuak siap-siap naiak ka bus yang alah di siapkan. Kami juo akan pai ka tampek-tampek wisata sesuai jadwal yang alah di siapakan oleh sakolah. Duo hari kami akan mangunjungi beberapo Kampus tanamo di Jakarta dan sehari untuak pai bawisata. Kami pai berwisata dengan naiak bus. Transportasi yang kami pakai katiko pai manggunoan bus sampai dengan pulang. Bus yang kami naiak an parkir di depan waktu kami sedang pai wisata ka pantai jadi kami bajalan saketek ka dalam. Memakai bus lamak lo soalnyo bisa kami pai barami dan waktu di dalam bus kami bisa lo karoakean basamo. Banyak aktivitas yang sero waktu kami naiak bus ko untuak jalan-jalan.


Seafood nan kini tarancam karano adonyo polusi maupun pamancingan hewan lauik nan indak pado prosedur yang betul. Perikanan dunia kini manyampaian kalau cadangan ikan kini sadang kritis sahinggo hilangnyo cadangan ikan. Panongkok an ikan nan caro ilegal mambuek karugian bagi cadangan ikan untuak kedepannyo dan mambuek taganggunyo hewan lauik. Mako dari itu perlunyo mangetahui caro pamancingan atau panongkokan ikan agar dapek manyalamek an populasi hewan lauik untuak kadepannyo. Kini, pemerintah Indonesia mancari caro untuak mangurangi konsumsi hewan laiuk nan itu-itu sajo untuak manjago jumlah populasinyo dengan marekomendasikan hewan lauik lain nan rancak untuak kesehatan. Salain itu, mangaja nelayan untuak mancari ikan dengan caro nan indak marusak lingkungan. Jadi mari manjago populasi hewan lauik dengan juga mengkonsumsi satwa lauik lain nan ramah lingkungan.


Satiok awak mancuci baju pasti ado kotoran-kotoran nan tingga dalam masin cuci. Kalau masin cuci 2 tabuang atau top loading katiko kalian salasai manuci biasonyo siso kotoran pakaian tu akan nampak di dasar masin cuci tu. Kalau mambarasiahan masin cuci jenis ko tingga siram se jo aia mako tabuang masin akan barasiah. Babeda jo masin cuci front loading. Kotoran di tabuang masin cuci ndak akan nampak saroman masin cuci jenis lainnyo. Cuma biasonyo kalau alah ado kalua kode tcl di saat maiduik an masin mako itu pertando tabuang harus dibarasiahan. Mako dari itu, pengguna masin cuci front loading diharapkan jan mahiraukan kode-kode nan tampil di layar masin, karano tiok kode tu ado makasuiknyo.


Wisata Hiden Games indak melulu di aia se, pemandangan hutan liar jo satwa-satwa endemik yang ado didalamnyo tak kalah mambuek kagum. Salah satu tampek wisata nyo adolah Taman Nasional Tanjuang Puting yang ado di Kalimantan Tangah yang mamiliki lueh setara pulau. Gadang tampek nyo, alami bana dan taraso sajuak di siko. Tampek ko bisa manjadi piliahan awak untuak berlibur, indak kan manyasa malah mambuek awak banyak mangucapkan keindahan. Taman Nasional ko bisa mamanjakan mato awak jo mancaliak satwa-satwa endemik bantuak urang utan, bekantan, lutung merah, beruang, kancil, kuciang hutan dan  lainnyo. Baa tertarik kan untuak mangunjungi tampek ko, tampek ko bisa manjadi piliah an yang tapek bagi awak.


Pamula nan nio mambali kamera parhatikan babarpo tips berikut.  Tantuan tujuan untuak mambali kamera, nio sabagai hobi atau akan mandalami fotografi nan akan mampangaruhi jenis kamera nan akan dibali. Apopun alasannyo, pastikan sudah manetapkan tujuan mambali kamera. Tantuan budget. Babarapo urang mungkin alun tahu pasaran kamera tapi satidaknyo harus tau pasaran kamera tapi satidaknyo harus sudah punyo patokan budget untuak mambalinyo. Dek karano nio mambali kamera nan canggih bukan bararti bisa manghabisan sado budget. Piliah nan murah digunoan. Biasonyo bagi saurang pamulo, yang paliang penting adolah kamera alah mampu manghasilkan foto jo angle nan rancak tanpa harus payah mangatur hal-hal nan mambuek paniang.


Urang sadang payah ko alah seharusnyo awak mancari caro ba asupayo bisa bangkik dari keterpurukan. Apo lai samanjak ado virus orona ko. Paniang wak di bueknyo. Namonyo hiduik yo mode itu. Ado pasang naiak ado lo pasang suruiknyo. Karajoan lah sesuatu nan menghasilkan. Lapehan gengsi kalian tu. Lah banyak kok kini urang-urang nan baru mancubo manggaleh. Bahkan manggaleh dari rumah se nyo. Nyo caliak ide nan ka di galeh dari Youtube. Mako dari itu, jago lah lai. Jan bamaleh-maleh juo. Jan sampai kalah lo jo urang. Masa urang alah sampai ka nagari cino awak masih di nagari payakumbuah juo baru lai.


Salain pernah mandangakan radio katiko di ateh oto manuju ka Banduang, Ambo pun pernah mandangakan radio dalam situasi nan babeda. Katiko itu ambo sadang dalam perjalanan manuju ka kampuang. Ambo pulang naiak bis waktu itu. Antah apo nan dipikiakan dek supir bis, inyo manyetel radio prambors katiko malam hari. Prambors katiko malam hari biasonyo mambahas manganoi carito seram atau horor nan pernah dialami urang.  Bayangkan katiko itu ambo barado di jalan lintas Sumatera. Jalan lintas Sumatera mampunyoi ciri khas dengan kabun atau jurang di kiri kanannyo. Ditambah lagi di jalan lintas Sumatera ndak banyak oto nan lewat. Bulu kuduak ambo sampai marindiang mandanga carito nan dicaritokan di radio prambors. Namun, pambawaan panyiar nan sero mambuek radio iko cukuik lamak untuak didangakan.


Malin Kundang adolah salah satu carito rakyat nan sangaik terkenal di Sumatera Barat bahkan di saluruah Indonesia. Carito rakyat malin kundang acok dimuat dalam buku-buku carito anak-anak bahkan sempat di film kan beberapa kali di tv. Carito ko mamiliki makna dan pasan nan sangat kayo akan nilai budi pekerti kapado urang tuo dan ajaran islam. Isi carito dari salah satu carito rakyat nan sangat terkenal ko adolah katiko seorang anak laki-laki nan mamiliki namo Malin Kundang, tibo-tibo dikutuak manjadi batu katiko sadang balayar dek Allaah akibat durako kapado Ibu nan alah manggadangkan dan marawatnyo sabalum akhirnyo anak laki-lakinyo sukses di rantau urang.


Setrika nan ciek ko paliang di sukoi dek keluargo maya. Kalau dirumahnyo setrika bukan satrika biaso tapi pakai setrika uap. Jadi setrika uap ko mambuek pakaian awak labiah licin, mudah juo dibaok kama se. Jadi ciri dari setrika uap ko inyo kalau awak manyetrika kalua uap aia jadi angek nyo marato, mudah marapikan pakaian yang kusuik, mambuek pakaian awak licin. Memang itu kagunoan setrik uap ko jadi indak manghasilkan paneh se tapi uap aia juo. Kalau awak mambali setrika uap ko juo banyak macamnyo, piliah nan agak ketek kalau nio bisa dibawak kama se. Walaupun ketek setrik uap ko indak mangurangi kualitasnyo.


Di restoran salah satu nan manjadi alasan urang untuak baliak lai makan ka restoran tasabuik adolah karno palayanannyo. Urang nan paliang baparan dalam palayanan restoran adolah palayan. Tamu adolah rajo, dek itulah manga palayanan manjadi salah satu kunci suksesnyo restoran. Jikok makanan nan dijua di restoran tu lamak, tapi palayanannyo kurang, mako urang akan mikia-mikia untuak baliak ka sinan. Palayan harus bisa mabuek betah palanggan. Salain itu paralu diketahui ado banyak tipe restoran dengan babagai model palayanan. Palayan harus tau baa maagiah palayanan nan sasuai kabutuahan dan jenis restorannyo. Misalnyo untuak restoran capek saji, palayan ndak paralu mamintak pasanan ka meja palanggan, tapi inyo harus capek manarimo dan maanta makanan pasanan ka meja palanggan.


Malam ko ado pertandingan Sepak Bola di televisi, ambo suko bana mancaliak pertandingan sepak bola. Kareno memang dari ketek acok diajak nonton basamo jo apak. Jagoan ambo kali ko mancetak gol untuak patamo kalinyo di malam ko. Ambo sebagai panonton jarak jauah cuman mandukuan jo mandoaan se, supayo indak tajadi apo-apo. Supayo bisa labiah maagiah performa labiah kadalam pertandingan ko. Pertandingan sepak bola memang banyak digemari jo urang, kalau indak mancaliak langsuang ka studio biasonyo urang akan nonton basamo mamakai proyektor atau tv biaso. Bantuak ambo kini nonton pertandingan bola jo tv rumah se dan nonton nyo pun basamo apak ambo.


Ayam geprek juara adolah salah satu pendatang baru di dunia kuliner. Salah satu outletnyo dakek dari kostan ambo. Dek paruik lah lapa dan kecek urang Ayam Geprek Juara ko lamak dan murah ambo cubo lah untuak langsuang makan disinan. Tampeknyo pas makan disinan barasiah, nyaman. Awak buliah ambiak nasi putiah sapuehnyo. Lah disadioan di tampeknyo. Nan unik nampak dek ambo tu di metode penyajian ayamnyo. Ayam Geprek Juara ko langsuang menyajikan ayamnyo dan bisa awak caliak langsuang dari meja tampek awak makan. Jadi awak tau prosesnyo. Ndak ado nan disuruak-suruak an. Dari pertamo nyo mulai manggeprek ayam, manggiliang lado, manyiram lado jo aia angek, sampai terakhir manuangan ka piriang awak. Jadi awak bisa tau tau higienis atau ndaknyo nan awak makan.


Hebatnyo lagi jamur adolah salah satu makanan darurat nan cukuik murah disbok an di daerah hujan tropis. Namun, kalian haru bahati-hati katiko mamiliah, karano ado babarpo nan baracun dan indak bisa dikonsumsi. Cantigi, tumbuahan nan banamo cantigi ko cukuik murah ditamui di gunuang. Karno tumbuahan ko biaso hiduik sasudah malewati katinggian tatantu. Warna daunnyo nan bawarna merak mancolok adolah bagian nan bisa dimakan dalam kondisi survival. Tanang sajo, rasonyo lamak, mirip jambu biji. Tumbuahan Cantigi bisa dimakan dan dimanfaatan untuak batahn hiduik katiko batahn hiduik di gunuang. Ceplukan, dalam kondisi normal biaso ditamukan di pasawahan dan dainggap hama. Namun pado umunyo ceplukan ko bisa ditamukan di daerah tabuka nan kayosinar matohatidan bisa dimakan untuak batahn hiduik. Buahnyo ketek tatutuik kuncuik, dan untuak nan alah bawarna kakuniangan rasonyo manih.


Bisnis online, pasti awak indak heran jo sabuikan nan kini banyak didanga. Alah banyak pasa online nan kini manjamua di dunia maya. Ado banyak Janih bisnis onlie ko takah online shop dan marketplace. Online shop atau di sabuik toko online adolah sistem balanjo online yang mano pambali dapek mananyoan harago atau partanyoan apopun tantang produk ka panjua sacaro langsuan, bisa pulo malalui WA, DM instagram, LINE, Facebook, dan lain lain tagantuang media nan digunoan dek panjua. Salanjuiknyo market place adolah mode bisnis yang mano website nan di gunoan indak hanyo mambantu poses promosi dan Tanya jawab. Tapi website nan di gonoan bisa pulo sabagai aleh untuak langsuang transaksi sacaro online.


Makanan nan wajib kalian pasan katiko datang ka Bandar Djakarta Ancol adolah bihun goreang seafood. Bihun goreang seafood nan dijua di Bandar Djakarta Ancol mampunyoi raso manih gurih dengan raso gurih sabagai raso dominan. Untuak tingkek kapadehan bisa diminta sasuai jo salero urang nan mamasannyo. Kamudian tekstur bihunnyo pas dan kayaknyo dimasak dalam kurun waktu nan pas juo karano tingkek kamatangannyo pas. Tekstur bihunnyo indak terlalu lunak dan indak terlalu kareh. Kamudian minyak nan dipakai dalam manggoreng bihunnyo pun nampaknyo saketek. Salain itu toping nan dipakai pun cukuik banyak. Toping nan dipakai antaro lain ado udang, talua, dan sayua. Setelah ulasan singkek iko, apokah dunsanak tertarik mancubo bihun goreang seafood nan dijua di Bandar Djakarta Ancol?


Sairiang jo bakambangnyo jaman jo babagai inovasi nan dilakuan, randang kini ko punyo banyak macam. Indak hanyo babahan dasa dagiang sapi, randang dibuek lo jo bahan dasa dagiang ayam, paru, kantang, udang, talua, itiak, jo ikan. Sampai-sampai d bara tampek ado jo nan ditambahan jo singkong atau kacang merah. walaupun jo inovasi tu, randang sapi tetap manjadi jenis randang nan paliang diminati dima se. Salain dek varian raso randang sapi nan paliang lamak, kironyo ado lo filosofi nan cukuik bamakna dalam darinyo. Dagiang sapi nan manjadi bahan dasar randang sapi malambangkan Niniak Mamak, atau nan biaso disabuik pamimpin, atau kapalo suku di daerah lain, karambia sabagai cadiak pandai, lado sabagai alim ulamo nan tageh dalam maajaan syariat agamo, jo bumbu rempah lainnyo nan malambangkan masyarakaik sacaro kasaluruahan.


Manuruik den mampasiapan diri dari bancano alam tu sangaik pantiang adonyo. Awak sabagai manusia, tarutama yang tingga di Indonesia yang rawan bancano alam, mulai dari gunuang malatuih, gampo, tsunami, banjir, tanah lonsor, dan sabagainyo harus manyiapan diri jo keluarga wak. Tarutamo bagi urang awak alias sumatera barat. Sumatera barat yang sangaik-sangaik rawan gampo, tanah longsor, banjir, jo tsunami ko indak buliah langah do. Apolagi tiok tahun pasti ado gampo yang tajadi di sumatera barat ko, intah itu mulai dari gampo yang indak mamakan korban jiwa hinggo gampo yang mamakan korban jiwa. Contoh gampo yang mamakan korban jiwa tu gampo di padang tahun 2009 jo gampo di pasaman barat baru baruko tahun 2022. Dek sabab itu pantiang bana mampasiapan diri dari bancano alam yang tibo indak wak tau bilo.


Ado tarian tradisional yang manggabuangan budayo daerah inyo jo islam. Namo tarian tradisional ko adolah Tarian Indang dari Sumatera Barat. Tarian iko disabuik juo tarian dindin badinding, tarian ko konon marupokan proses penyebaran islam oleh Syekh Burhanudin dari Sumatera Barat. Tarian iko arek bana antaro minang jo islam yang ditampilkan dengan alunan shalawat Nabi atau syair yang manganduang nilai jaran islam. Indak urang minang se kalian nan diluar Sumatera Barat bisa juo manarikan tarian iko. Sambia manari awak bisa sambia bashalawat jadi ancak bana awak palajari tarian ko. Jadi nan suko manari cubolah untuak baraja juo taria iko yang cocok bana jo budaya Indonesia dan mamiliki filosofi yang bagitu dalam terhadap agama Islam.


Ambo wakatu ka pasa mambali dagiang ayam dan satiok ambo pulang dari pasa pasti salalu manimbang a se yang ambo bali dari pasa tu untuak mamastian apokah lai pas timbangan abang-abang yang bajualan di pasa tu kok lai jujur inyo ambo bisuak-bisuak akan baliak lo baliak ka situ jadi langganan lah istilah nyo tapi kalau inyo indak jujua ambo ndak nio picayo lai ka inyo. Timbangan ko paralu juo ado di dapua awak soalnyo banyak lo kagunoannyo misal pas nio nimbang tepung waktu buek kue dan lain-lain. Timbangan yang ado di dapua ambo ko indak ketek tapi indak lo gadang bana pas lah, timbangan nyo digital lo jadi perhitungan nyo labiah akurat lo , bantuak nyo pun ancak di desain lumayan mewah.


Rafting alias arung jeram marupokan salah satu olahraga aia nan tamasuak dalam olahraga ekstrim. Kagiatannyo iolah mangarungi jeram-jeramnyo sungai nan sangaik manantang. Maskipun arung jeram tamasuak dalam kategori olahraga ekstrim namun bisa dilakukan dek sado urang, tamasuak juo dek urang-urang nan alun parnah malakukan arung jeram sabalumnyo. Satiok urang memang mampu malakukannyo, asalkan dia dalam kondisi elok, kato “elok” di siko dalam arti pamahaman teknis, kamampuan mambaco medan sacaro kognitif, sarato sehat fisik maupun mental. Olahraga iko dapek manjadi salah satu kagiatan sero nan bisa dilakukan katiko sadang malakukan wisata basamo kawan-kawan atau kaluarga gadang. Maskipun olahraga ekstrem memang punyo resiko tinggi tapi banyak taselip manfaat dibaliaknyo.


Faktanyo coklat bisa mampalambek proses panuoan. Yo batua coklat. Coklat adolah makanan yang banyak diminati banyak kalangan, dari anak anak, modo sampai tuo. Hasil dari olahan incek coklat ko mampunyoi banyak manfaat takah ancak untuak kasehatan jantuang, mancagah stroke, manurunan rasiko diabetes dan yang paliang pantiang coklat bamanfaat untuak maelokan mood. Olahan coklan ko bamacam ado coklat padek, coklat bubuak, ataupun minuman coklat karano itu banyak urang yang manjadian coklat sabagai makanan atau minuman faforit. Tapi ado lo efek sampiang coklat takah bisa jadi masalah untuak baek badan, asam lambuang, dll. Coklat ko sangek mudah dijumpoi di kadai kadai ataupun di tampek urang manjua minuman


Saat SD ambo pernah mangalami kajadian nan mambuek malu saat baolahraga. Kajadiannyo saat ambo sadang senam. Waktu ambo sadang pamanasan dan dalam posisi mambungkuak tibo-tibo ambo takantuik. Saat itu suasananyo sadang barangin sahinggo kantuik ambo itu tabaun dek hampia saluruah urang. Nan mambuek ambo samakin malu adolah suaro kantuik ambo nan kareh dan pas katiko urang sadang tadiam. Ambo bahkan waktu itu takantuik indak hanyo sakali, tapi duo kali. Kantuik ambo nan kaduo ko saketek labiah elok karano indak talalu mamalukan. Ambo takantuik saat senam lah dimulai jadi otomatis musik alah nyalo saat itu. Hal iko tantunyo mambuek kantuik ambo indak tadanga dek urang lain. Namun cuaca masih barangin sahinggo mambuek kantuik ambo mungkin tabaun dek banyak urang.


Di Indonesia profesi kritikus makanan ndak banyak dikenal, tapi kalau di lua nagari profesi iko punyo peran penting dalam bisnis kuliner. Kritikus makanan itu urang nan karajonyo maagiah kritik panilaian nan batangguang jawab, atau maagiah kritik mambangun ka makanan nan disajian di restoran, kafe, atau warung. Biasonyo kritikus makanan tu karajo sabagai panulih di koran, majalah, atau media elektronik. Jadi salain pandai marasoan makanan, kritikus makanan ko harus lo pandai manulih. Manjadi kritikus makanan pun ndak mudah, awak harus banyak baraja tentang makanan dan bisnis kuliner. Salain itu harus lo banyak malatiah lidah untuak labiah sensitif dalam marasoan baragam jenis makanan.


Nio bana dari dulu manonton pertandingan bulu tangkis langusang di gelora bung karno tapi tiket abih taruih. Alah batungguan bana di web no tapi abih se taruih. Padohal ambo nio marasoan sensasi sorak sorai penonton sapanjang pertandiangan. Ditambah lo kawan ambo selalu bacarito tentang seronyo manonton turnamen bulu tangkis sacaro langsuang. Kalau di ibaratkan samo jo manonton film di bioskop jo manonton film di rumah. Ndak dapek sensasinyo. Misalkan kok manyemes pasti urang abih mamakiak sadonyo. Pas dapek poin langsuang basorak sorak sambia manokok-nokok an balon sorak sorai di tangan masiang-masiang. Pokoknyo bisuak ko ambo pakai aclo tiket se lah lai supayo bisa manonton pertandingan tu sacaro langsuang.


Balakangan ko pasti banyak diantaro kawan kawan sakalian yang alah indak asiang samo yang namunyo subway kan? Ya betua restoran capek saji subway yang adolah restoran capek saji multinasional Amerika yang kusus manjua sandwich, warp, salad, dan adolo aneka minuman. Kapopuleran subway ko mulai maningkek sajak mereka mancuboan mambuka cabang partamonyo di Indonesia okteber kapatang  Banyak rekomendasi menu popular subway yang bisa kawan kawan cuboan. Salah satu menu yang bisa kawan kawan cuboan adolah Chicken Teriyaki yang adolah olahan ayam jo bumbu ala ala japing yang manggugah salero bana, dagiang ayam yang juicy ditambah saus teriyaki dan sayua segar rasonyo lamak bana haragonyo Cuma Rp.37.500


Salah satu buah nan direkomendasian dek dokter karena mampunyoi banyak kandungan yang dapek manyehatkan bagi tubuh. Buah nan dikecekan manjadi salah satu buah surga yaitu pisang. Pisang merupakan buah nan sangek murah untuak didapek atau dibali di Indonesia. Bahkan, satiok kadai nan manjua buah pasti ado nan malatakan buah pisang sabagai salah satu yang inyo jua. Buah nan babantuan mamanjang iko pun dapek ditemui di rumah sakik karena biaso untuak diagiah ka pasien. Buah nan bawarna kuniang kalau alah masak dan bawarna hijau kalau masiih mudo. Buah pisang dapek diolah manjadi makanan atau minuman. Buah iko dapek tumbuh di tanah nan cukuik subur sahinggo tanah di Indonesia merupakan tanah nan cocok untuak perkembangan batang pisang hinggo babuah.


Desa Paninggahan, Kabupaten Solok, Sumatera Barat tarnyato mampunyoi tampek wisata tasuruak nan indak kalah ancak dari nan alah taekspos sabalun-sabalunnyo. Puncak Gagoan, nan barasal dari kato 'gagau' nan bararti gamang dalam bahaso minang. Kaindahan tabiang-tabiang batu karang dan hamparan rimbo nan lueh sajauah mato mamandang nan disuguahan dek Puncak Gagoan manjadi dayo tarik wisata alam iko. Dari ateh siko, pangunjuang bisa pulo mancaliak hamparan Danau Singkarak. Untuak manuju Puncak Gagoan sabaiaknyo manggunoan kandaraan roda duo, karano medan nan cukuik curam, sampik, dan babatu-batu. Untuak manuju ka sinan, pangunjuang bisa masuak malalui Pasa Sumani dan taruih manuruikan patunjuak jalan nan alah disadioan.


Angkot JakLingko adolah marupokan salah satu angkutan umum nan ado di DKI Jakarta. Angkutan iko marupokan terobosan baru dari pamarintah DKI Jakarta nan tarintergrasi baiak dari segi rute, manajemen, hinggo pambayarannyo. Itu artinyo untuak naiak angkutan kota kini sistem pambayaran non tunai lah dibalakukan. Hal iko mangurangi angko pungutan liar dan angkot nan ngetem untuak manunggu panumpang. Untuak naiak angkot JakLingko hal partamo nan harus dilakukan adolah manunggu di halte. Kamudian malakukan pambayaran dengan malakukan tap ka Electronic Data Capture (EDC). Satalah malakukan pambayaran dengan metode tap kalian tingga duduak dan manunggu hinggo tibo di tujuan. Satalah tibo di tujuan kalian bisa turun di halte-halte nan lah ditantukan.


Kalau diartian urang subana e ndak tau do apo subana e sebuah hubungan samo pasangan tu karna urang ado marasoan baa hubungan jo pasangan secara utuh lai atau hubungan suami dan istri. Dari pemahaman urang se hubungan jo pasangan tu yo hubungan yang terjadi antara duo urang dan terjadi dalam kurun waktu yang lamo. Makin lamo hubungan e makin jaleh sifat e dan bisa ndak awak bertahan samo sifat asli e tu itulah hubungan samo pasangan. Ndak ka sado urang bisa bertahan ko do bukti e banyak yang bacarai. Pacaran alah lamo ndak lo menjamin bisa punyo hubungan yang saling paham do. Inti e tu komunikasi dan nio saling terbuka sebagai sesamo pasangan tanpa ado yang disembunyiian.


Cheng beng disabuik juo dengan chin min. Chin artinyo barasiah dan min artinyo cerah. Cheng beng atau chin min ko adolah upacara adat keagamaan bagi pamaluak agama Tiong Hoa di satiok tanggal 5 April. Di satiok perayaan ko lah mereka mangunjuangi makam para leluhur atau keluarga nan alah bapulang talabiah dahulu. Makna dari perayaan ko adolah untuak maingek, mangenang, dan menghormati anggota keluarga nan alah maningga. Untuak manyambuik hari Cheng Beng ko biasonyo saminggu sabalum acara makam keluarganyo akan diabarasiahkan. Kebetulan saminggu lai tanggal 5 April. Ndak ba a bagi kito umaik Tionghoa mulai mambarasiahan makan keluarga supayo di acara Cheng Beng awak bisa badoa dengan kyusuak di makam.


Peraihan medali eman oleh Jonatan Christie dalam Asian Games tahun 2018 yang lalu memecakan panceklik emas dalam Asian Games. Iko adalah emas bulutangkis pertamo di nomor tunggal putra setelah puaso salamo 12 tahun. Medali emas tunggal putra bulu tangkis terakhir diraih dari tunggal putra Taufik Hidayat pado Asian Games 2006 lalu. Jalannyo pertandingan antaro Jojo dengan Chou Tien Chen pada Asian Games 2018 berlangsung ketat. Jojo harus berjuang lewat tigo gim. GIm pertamo dimenangkan oleh Jojo. Gim kaduo dimenangkan oleh Chou Tien Chen dan pado gim katigo akhirnyo Jojo bisa mangalahan Chou Tien Chen. Skor ketat masih menghiasi awal-awal gim katigo, kaduo tunggak ko saling susul menyusul. Tapi, katiko skor imbang 4-4, Jojo mampu maambiak momentum untuak unggul dan bahkan mamimpin dengan skor 11-7 saat interval.


Mambuek minuman pokat kocok ndak ka baitu bana payahnyo. Pokat kalau manjadi jus alah biaso, tapi cubolah minuman pokat kocok nan dagiang buahnyo masih nampak dan indak hancua. Mambuek pokat kocok piliah buah pokat nan rancak masaknyo, masuak an ka tampek nan agak gadang bia murah beko mangocoknyo. Jaan lupo agiah susu samo gulo sasuai salero. Alah tacampua dalam ciek tampek abis tu kocok pokat samo sendok atau alat pangocok talua bia labiah capek ancua. Kocok kurang labiah 5 minik. Alah ancua pokatnyo masuak ka dalam galeh, kalau nio tambah es batu makin lamak. Minuman pokat kocok ko lamak untuak cemilan katiko hari angek.


Banyak bana sanjato-sanjato yang digunoan urang, indak pisau se jadi banyak bantuak dan namonyo. Ado alaik sanjato tradisional dari tampek ambo namonyo Badik Tumbuak Lada. Badik tumbuak lada ko barasa dari daerah riau yang dulunyo dipakai urang-urang untuak malawan musuh dan bisa digunoan jarak dakek. Sanjato ko tajam dan babahayo jadi jan sambarang manggunoan iko. Panjang sanjato ko panjang ambo se takajuik waktu mandanga barita ado nan malakukan tawuran mamakai sanjato ko. Panjang badik tumbuk lada ko sapanjang 27 sampai dengan 29 cm. Ambo yobana mahimbau untuak anak-anak mudo maupun dari sadoalah kalangan untuak indak mamakai iko dengan babuek buruak, jan mampaturahkan nyawo awak ataupun urang lain mamakai sanjato ko.


Para ibu rumah tanggo nan bosan dengan karajo nan itu-itu sajo, lakukanlah kagiatan bacocok tanam di rumah kalian. Kagiatan iko dapek manghasilkan banyak manfaat nan nantinyo bisa dirasokan dek saluruah anggota kaluarga. Saindaknyo ado 6 manfaat dari kagiatan bacocok tanam di rumah nan dilansir dari laman idn. Partamo, bacocok tanam di rumah dapek manyegarkan udaro rumah kalian. Kaduo, kagiatan bacocok tanam bisa manjadi salah satu kagiatan fisik sahinggo para ibu rumah tanggo bisa tetap manjago kabugarannyo. Katigo, katiko para ibu rumah tanggo malakukan kagiatan bacocok tanam, hal itu dapek manjadi sarana baraja baru pagi anak-anak. Kaampek. kagiatan bacocok tanam dapek manakan pangaluaran tarutamo jiko nan ditanam adolah sayua atau bahan-bahan dapua seperti lado. Kalimo, jiko nan ditanam adolah tanaman ubek, itu dapek juo manoloang katiko ado anggota kaluarga nan sakik. Terakhir, babarapo sampah nan ado di dapua pun dapek dimanfaatkan manjadi pupuak sahinggo mangurangi limbah.


Di kota besar ko banyak jenis angkutan umum nan alun pernah awak tamui di kampuang. Mako dari itu kalau awak alun tau ba a caro untuak naiak angkutan umum nan ado di siko labiah rancak tanyoan ka petugas. Selain itu bisa lo ajak kawan atau saudara nan lah cadiak dan alah acok naiak-naiak angkutan umum untuak mangawanan. Namo nyo se urang minang. Ongok nyo tu cuma sakali nyo. Kok nan kaduo katigo ka ampek akan labiah cadiak lo dari nan lain. Soalnyo demi keselamatan kalian juo. Ditampek-tampek umum tu sarupo di halte, stasiun, dan tampek pambarantian angkutan-angkutan umum tu banyak pancopet, penjambret, dan sejenisnyo. Kok nampak dek urang tu kalian maele-ele mako kalian bisa se di jadikan mangsanyo.


Basarnas baru-baru ko diminta untuak mamiliki Robot Ular (Robot Ula). Permintaan ko langsuang diutarokan dek Presiden Jokowi. Presiden Jokowi mamarintahkan basarnas untuak manciptakan teknologi ko supayo bisa mampacapek pancarian dan pertolongan terhadap korban-korban bencana nan ado di Indonesia. Ndak hanyo sekedar perintah, beliau pun mangutarokan basonyo pemanfaatan robot ko lah digunoan di babagai negara maju saroman beebrapo negara nan ado di Amerika serikat. Baru-baru ko pun Uni eropa mampresentasikan proyek nyo nan banamo CURSOR (Coordinated Use of miniaturized Robotic equipment and advanced sensors for Search and rescue Operation), nan manyatokan basonyo mereka manggunoan robot dan drone untuak manyekamatkan korban dari reruntuahan gampo.


Libur sakola, Fitra pai untuak maiisi waktu luangnyo ka salah satu pulau nan ado diseberang pantai. Fitra pai jo abangnyo ka pulau tu. Dari tapi pantai, Fitra mamakai sampan untuak ka pulau tu. Inyo mambaya sekitar 150 ribu untuak baduo urang. Sasampai Fitra di pulau, Fitra langsunang mangaluaan tenda nan inyo simpan didalam tas. Inyo baduo mandirian tenda disinan. Karano didakek pulau tu kini sadang rami urang nan mandirian tenda, Fitra jo abangnyo maminta tolong samo urang nan tendanyo alah sudah tatagakan. Alah salasai tennda tatagakan, Fitra jo abangnyo mangaluaan makanan nan alah inyo baok dari rumah sabalumnyo. Indak taraso, hari malam alah tibo Fitra samo abangnyo ikuik gabung ka rombongan nan kini sadang bakumpua dan banyanyi basamo. Keesokan harinyo, Fitra malakuan kegiatan dipulau tu basamo-samo jo rombongan nan inyo kenal waktu malam tadi.


Salah ciek alek olahraga nan banyak digunakan yaitu barbel. Mamiliki begitu banyak macam variasi barek nan dapek disasuaikan dengan kemampuan penggunaan. Alek iko mamiliki pegangan di bagian tengah di mana ado duo bagian pembarek nan taletak di kiri dan kanan. Barbel nan mamiliki barek sakitar 5 kg biasonyo urang akan mamakainyo di keduo belah tangan. Alasannyo yaitu agar dapek melatih kekuatan otot tangan sekaligus. Dan jugo alek iko mamiliki warna nan bavariasi ado bawarna hitam maupun silver dan warna lainnya. Malakukan olahraga angkat beban iko akan dapek mambentuk massa otot. Selain itu jugo manambah ukuran otot sacaro signifikan. Mako dari itu,  jiko kamu ingin mamiliki badan nan itu atletis olahraga angkat beban itu akan sangek cocok untuak kamu.


Liburan sakola ko Mila ndak kama-kama jo keluarganyo. Biasonyo kalau libur panjang ko Mila jo keluarganyo pai main ka lua kota atau tampek wisata nan terkenal. Tapi keluarganyo sadang bamasalah dalam finansial kin, jadi urang gaeknyo ndak punyo pitih untuak maajak Mila liburan. Tapi karno ibo jo Mila nan alun kama-kama salamo liburan ko, akhirnyo apak Mila maajak inyo untuak pai ka taman kota. Disinan banyak jajanan nan murah-murah jadi Mila bisa balanjo sapuehnyo. Di taman kota tu jo tasadio wahana bermain bantuak perosotan, ayunan, jungkat jungkit, dll. Mila tatap sanang walaupun cuman pai main ka taman se karno inyo bisa main jo anak-anak saumuran jo inyo.


mangonsumsi makanan basantan sacaro balabihan mambuek kesehatan taganggu. Memang makanan basantan dapek manggugah salero, tapi harus kito sadari kalau santan tu ado efeknyo bagi tubuah. gangguan nan muncul adolah asam lambuang jadi maningkek karano santan manganduang lemak jenuh nan tinggi dan dari minyak jenuh tu mambuek kadar minyak dibawah kulik takontaminasi dan manyumbek pori - pori, maningkekan jumlah komedo, dan memicu munculnyo jarawek. maningkekan barek badan dan kolesterol pula santan ko. Dari kolesterol ko beko bisa - bisia barujuang kanai sarangan jantuang karano manumpuaknyo lemak jenuh ko dan manjadi plak di pambuluah darah kito. makonyo seringlah mangonsumsi makanan nan baiak untuak tubuah kito.


Manuruik den caro naik angkutan umum apalagi angkot sangaik sanang. Apalagi kalau awak lah tau rute angkot itu kama-kama sajo. Kalaupun awak indak tau, awak tingga batanyo, bahkan sabalum batanyo, awak yang di tanyo sopir angkot nio kama. Salain itu naik angkot hargonyo murah, tapi lai minusnyo, yaitu kalau inyo ngtem lamo bana ko ha, jadi kadang awak lah angek dan tasasak. Tapi kalau untuak caro mudah naik, diantaro sado jenis angkotan umum, angkot adolah juaranyo. Kalau dibandiangan jo, transpadang (yang lai di padang). Kalau di transpadang tu caro naiknyo harus ka halte tu dulu, sedangkan angkot dimapun awak kalau lai nampaknyo langsuang tancap gas.


Zulaikha lebaran tahun ko sanang bana kareno biso maikuik sholat idul fitri basamo. Tahun kapatang inyo indak sholat kareno lagi halangan. Sabagai urang nan indak pernah bolong, panuah mangarajoan puaso 30 hari. Tantulah zulaikha nio juo lebaran bisa ikuik basamo ka masajik. Hari rayo Idul Fitri memang jadi momentum yang pas dan paliang manyanangan untuak bakumpua basamo keluargo gadang. Dari keluargo zulaikha nan marantau pun pulang, jadi taraso bana kebahagiaan di hari rayo ko. Hari rayo idul fitri adolah hari rayo yang agung disabuik juo hari rayo kamanangan. Kareno, alah salamo 30 hari bapuaso dan tibolah hari rayo ko sebagai kamanangan bagi urang nan dapek mengendalikan hawa nafsunyo.


Modena baru sajo mangaluakan produk terbarunyo. Produk iko mangikuti parkambangan zaman nan sadang tajadi di dunia ko. Modena nan marupokan perusahaan home appliance marilis robot vacum cleaner. Robot vacum cleaner ko dibuek dengan tujuan untuak manunjang kahidupan modern nan sadang bakambang di maso sekarang. Produk iko dibuek sabagai solusi alat pambarasiah nan cerdas dan capek sahinggo waktu nan dibutuahkan untuak mambereskan suatu tampek indak lamo. Hal nan unik dari produk modena barupo robot vacum cleaner ko adolah manganoi kontrolnyo. Alat iko tamasuak ka dalam Internet of Things (IoT) nan artinyo alat iko dapek dikontrol malalui aplikasi modena smart. Hal iko tantunyo mambuek alat iko manjadi labiah praktis dan dinamis dalam panggunoannyo.


si juki the movie marupokan film animasi nan barasal dari indonesia nan alah mandunia. film ko mancaritoan  si juki sabagai saurang selebriti terkenal. suatu hari inyo malakuan kesalahan sahinggo mambueknyo mambueknyo mamiliki banyak urang nan mamusuahinyo. film ko di adaptasi dari komik bajudul samo dan diproduksi untuak layar lebar dek falcon pictures. pas 2018, si juki ko mandapek penghargaan piala citra untuak kategori film animasi terbaik dan mandapekan kesempatan ba kolaborasi jo spongebo squarepants. sutradara dari film si juki the movie ko adolah faza meonk. film animasi si juki ko suaronyo banyak diisi dek artis artis papan ateh dan tanamo di ibukota.


Salain derby London, pakan lalu ado juo derby Manchester. Kamanangan memang diraiah dek Manchester United, tapi jalannyo laga sacaro kasaluruahan labiah dikontrol dek tim tamu. Manchester City barhasil manguasoi partandingan dengan 71% panguasaan bola. Samantaro tim tuan rumah hanyo mandapekkan 29% panguasaan bola. Walaupun kalah dalam hal panguasaan bola, tapi Manchester United justru mampu manciptakan paluang babahayo labiah banyak dibandiang City. MU malancarkan 8 tembakan ka gawang City nan dikawal dek Ederson dan 4 di antaronyo mangarah ka gawang. Bahkan 2 dari 4 tembakan itu barhasil manjadi gol. Samantaro Citi hanyo malakukan 5 tembakan dan hanyo punyo 1 tembakan ka arah gawang.


Sewaktu ketek dulu, acok ditanyoan nio jadi apo untuak kadepannyo atau cito-cito nio jadi apo? Jawaban paliang acok untuk pertanyaan iko adalah guru samo dokter. Namun, alah baranjak gadang baru tapikia kalau indak sagampang itu untuak mawujudannyo. Sewaktu SMK denai, mulai manyusun rencana masa depan. Mulai mancari apo bakat jo keinginan nan sabananyo. Akhianyo tapikia lah untuak manjadi tukang masak atau Chef bahaso kerennyo. Denai mulai mandaftar ka SMK jurusan Tataboga untuak mandukuang pengetahuan denai tentang mamasak. Setelah ditarimo, denai mulai baraja sungguah-sungguah bia dapek nilai rancak jo keahlian dasar nan memumpuni untuak masuak ka dunia masak professional kadepannyo biko.


Dikutip dari DW News, pado hari Jumat, 17 Februari 2023, ado babarapo caro nan digunoan dek tim penyelamat untuak manamukan urang nan masih hiduik di bawah reruntuahan gampo. Caro nan pertamo adolah dengan ma arahan anjiang palacak. Selain itu, solusi nan labiah efisien dalam mampacapek proses penyelamatan korban gampo adolah dengan manggunoan robot ketek baroda nan dilengkapi dengan drone untuak manangkok gambar 3D. Metode penyelamatan ko disampaikan dek Uni Eropa dalam proyeknyo nan di sabuik dengan proyek CURSOR. Caro karajo robot ko pun sangat sederhana. Robot ko akan manggunokan infra merah dan termal nan nyo punyo yang bafungsi untuak mandeteksi urang nan tajebak dalam raruntuahan. Melalui robot ko lah tim panyalamaik dan calon korban salamaik bisa bakomunikasi dengan bantuan pangareh suaro dan mikrofon nan ado pado robot.


Roblox manjadi game favorit anak-anak zaman kini. Roblox corporations iko memang umumnyo dimainkan jo anak-anak nyo dan mamungkinkan panggunonyo manciptakan program permainan surang. Pengguna bisa juo maajak pamain lain untuak bagabuang ka permainan iko. Ado namonyo roblox bacon yang marupokan karakter yang uniak di roblox. Bantuak dan ciri bacon roblox ko  manjadi musuah banyak urang, manjadi roblox yang jahek, inyo indak akan manyerang kalau indak di provokasi, mamiliki rambuik jo helai yang manyarupoi bacon, warno kulik abu-abu dan mamakai jeans jo sepatu kets. Bacon roblox mamiliki tampilan atau style yang manjadi ciri khas dari karakter tasabuik, bacon roblox juo manjadi cameo di the queen dan school tragedy.